Datuk Seri Johari Ghani: Ahli Ekonomi Bijaksana

Semasa Datuk Seri Johari Abdul Ghani mula naik sebagai Ahli Parlimen Pertubuhan Kebangsaan Melayu Bersatu (UMNO)/Barisan Nasional (BN) Titiwangsa pasca-Pilihan Raya Umum (PRU) 2013, beliau kelihatan seperti seorang ahli politik biasa-biasa saja. Tetapi siapa sangka, sikapnya yang amat mencintai komuniti tempatan dan amat tegas dalam menjalankan tugas sebagai Menteri Kewangan II memenangi hati ramai pihak. Maka tidak hairanlah, ada menyifatkan beliau sebagai pemimpin yang patut dicontohi.

Datuk Seri Johari merupakan anak jati Kampung Pandan dan dilahirkan pada 6 Mac 1964. Beliau mendapat pendidikan formal pertama di Sekolah Rendah Kebangsaan Kampung Pandan (kini dikenali Sekolah Rendah Kebangsaan Tun Hussein Onn) dari 1971 hingga 1976. Setelah itu, Datuk Seri Johari meneruskan pembelajaran di Sekolah Menengah Aminudin Baki di Kampung Pandan dari 1977 hingga 1981. Beliau melanjutkan pelajaran di Institut Teknologi Mara (ITM) dari 1982 hingga 1985 dan mendapat Diploma Perakaunan. Datuk Seri Johari melanjutkan pengajian perakaunan di United Kingdom dan menjadi anggota Persatuan Berkanun Akauntan Bertauliah pada tahun 1991.

Selepas tamat pengajian, beliau mula bekerja di sebuah firma perakaunan antarabangsa, Peat Marwick & Co. (kini dikenali KPMG). Setelah itu, Datuk Seri Johari diberi peluang memegang pelbagai jawatan senior di pelbagai syarikat senarai dan bukan senarai awam. Antara peranan yang pernah dipegang beliau ialah Pengarah Eksekutif Kumpulan KFC Holdings dari 4 September 2001 hingga 26 Jun 2007 dan Pengarah Eksekutif QSR Brands Bhd dari 27 Disember 2001 hingga 7 Jun 2006. Beliau turut berkhidmat sebagai pengarah CI Holdings Bhd dari 29 November 2002 hingga 29 Julai 2015 dan bekas pengerusi UDA Holdings Bhd, sebuah syarikat berkaitan kerajaan (GLC) yang terlibat dalam pembangunan bandar. Selain aktif di peringkat korporat, Datuk Seri Johari amat aktif dalam segmen kebajikan dan khidmat komuniti. Beliau pernah berkhidmat sebagai Pengerusi Jawatankuasa Pemakanan Negara untuk Kementerian Pertanian dan Industri Asas Tani, anggota Lembaga Pelawat Hospital Kuala Lumpur dan anggota Jawatankuasa Badan Amal dan Aduan Rakyat Wilayah Persekutuan.

Penglibatan Datuk Seri Johari dalam bidang politik sudah bermula sejak tahun 1988 lagi. Sepanjang 24 tahun penglibatannya dalam UMNO dan BN, beliau sudah memegang banyak jawatan di peringkat cawangan Titiwangsa termasuk sebagai Pemangku Ketua UMNO Cawangan Titiwangsa dan Pengerusi Penyelaras BN di parlimen tersebut. Sebelum bergelar Ahli Parlimen lagi, Datuk Seri Johari menunjukkan inisiatif dengan membuka pusat khidmat sendiri, menggaji kakitangan sepenuh masa dan berada di pusat itu pada setiap hari Rabu. Walaupun wakil rakyat ketika itu ialah wakil Parti Islam Se-Malaysia (PAS), Dr Lo’ Lo’ binti Mohd Ghazali, itu tidak menghalang beliau berkhidmat kerana inilah peluangnya untuk kembali menyumbang kepada kampung kelahirannya. Antara isu yang menjadi perhatian beliau ialah isu kemiskinan, penempatan setinggan, infrastruktur dan peniaga kecil. Dan inilah apa yang diperjuangkan Datuk Seri Johari selepas menang di Parlimen Titiwangsa dengan majoriti 866 undi.

Selepas mendapat mandat sebagai wakil rakyat Titiwangsa, Datuk Seri Johari berusaha memperjuangkan semua isu yang dibangkitkan dan mengambil kira maklum balas orang ramai. Dan ini kadangkala menimbulkan konflik dengan pihak berkuasa tempatan (PBT) terutama Dewan Bandaraya Kuala Lumpur (DBKL) lebih-lebih lagi sekiranya isu itu tidak memberi solusi bersesuaian kepada penduduk tempatan. Misalnya, isu Pasar Datuk Keramat di mana tapaknya dijual pada sebuah syarikat pemaju tanpa mengambil kira suara penduduk dan wakil rakyat. Kebimbangan beliau di sini ialah tidak mahu melihat peniaga-peniaga Melayu dihalau keluar dari tapak tersebut dan alternatif yang diberikan tidak memberi keuntungan sama sekali kepada para peniaga Melayu. Begitu juga dengan aspek pembangunan Kampung Bharu di mana ianya perlu diurus secara holistik dan tidak terburu-buru demi memastikan kepentingan semua penduduk kawasan tersebut terpelihara. Ketegasan Datuk Seri Johari amat dikagumi ramai dan menunjukkan betapa tingginya semangat komuniti dalam diri Menteri Kewangan II ini.

Melihat pengalaman luas beliau dalam dunia korporat, maka tidaklah mengejutkan apabila Perdana Menteri, Datuk Seri Najib Razak mengumumkan nama beliau sebagai sebahagian daripada nama baru yang menyertai Kabinet selepas rombakan yang dijalankan pada 28 Julai 2015. Datuk Seri Johari dilantik sebagai Timbalan Menteri Kewangan menerusi rombakan itu. Pemilihan beliau dibuat atas sebab mahu membantu kerajaan menjana pendapatan lain selain petroleum, mengawal perbelanjaan mengurus kerajaan dan menyakinkan agensi-agensi penarafan kredit seperti Moody’s dan Fitch untuk tidak memberi gred rendah kepada negara. Setahun selepas itu, satu lagi rombakan Kabinet dilakukan di mana beliau dilantik sebagai Menteri Kewangan II menggantikan Datuk Seri Ahmad Husni Hanadzlah yang berundur atas sebab peribadi. Dan di sinilah, Datuk Seri Johari mengorak langkah sebagai seorang ahli ekonomi yang berkaliber.

Selepas diberi mandat sebagai Timbalan Menteri Kewangan sebelum dinaikkan pangkat menjadi menteri penuh, pelbagai pencapaian telah dicapai dalam kementerian tersebut. Walaupun sepanjang tempoh 2015-2016 menyaksikan mata wang Ringgit turun, itu tidak menghalang kerajaan menurun defisit daripada 3.2% kepada 3.0%. Sementara nisbah hutang turun daripada 52.7% kepada 50.8%. Sementara semua agensi penarafan di atas pula memberi penarafan A- dan A3 kepada bon kerajaan Malaysia.

Selain itu, pelbagai laporan dari pelbagai agensi seperti Bank Dunia dan Forum Ekonomi Sedunia (WEF) turut memberi gambaran ekonomi negara sebenarnya berjalan rancak dan bukannya muflis seperti dijaja sesetengah pihak. Dan sikap proaktif beliau mematikan pelbagai berita tidak benar berkenaan aspek ekonomi negara turut memberi keyakinan kepada para pelabur untuk melabur dalam negara. Buktinya, setiap tahun negara menerima pelaburan langsung asing (FDI) sebanyak RM40 bilion setiap tahun dan ia membuka banyak peluang pekerjaan kepada rakyat tempatan. Untuk tempoh tiga tahun saja, FDI membuka peluang 1.1 juta pekerjaan baru sementara industri kecil dan sederhana (IKS) pula menyumbang sebanyak 65% peluang pekerjaan atau 6.8 juta pekerjaan.

Walaupun sibuk dengan tugasan kementerian, sesuatu yang diketahui mengenai beliau ialah tabiat Datuk Seri Johari sentiasa meluangkan masa di pusat khidmatnya di Desa Pandan pada setiap Jumaat dari 2.00 petang hingga lewat petang. Di situ, beliau akan cuba menyelesaikan masalah penduduk tanpa mengira warna kulit, bangsa atau agama. Ini menunjukkan dedikasinya sebagai seorang wakil rakyat dan sekaligus, membuang tanggapan politikus yang hanya muncul semasa pilihan raya.

Manifesto-Manifesto Sekiranya Dipilih Semula

lima perkara yang digariskan Datuk Seri Johari dalam manifesto beliau amat menepati kehendak pengundi Parlimen Titiwangsa. Lima perkara itu ialah menangani isu kos sara hidup dan perumahan, menjana pendapatan dan menambahbaik situasi ekonomi setempat, menyayangi komuniti, memantapkan aspek kemahiran dan pendidikan serta mengukuhkan lagi aspek keselamatan dan kesejahteraan penduduk.

Isu kos sara hidup dan perumahan ini bukanlah sesuatu yang mengejutkan kerana ini dihadapi di kebanyakan tempat di negara ini. Dan selalunya yang menjadi mangsa belasahan rakyat yang terbeban dengan isu ini ialah pihak kerajaan. Bagi Datuk Seri Johari sendiri, cara terbaik untuk menangani kenaikan kos sara hidup ialah menerusi pengenalan Baucer Rakyat 1Malaysia (BR1M). BR1M merupakan hasil buah fikiran bekas Gabenor Bank Negara, Tan Sri Dr Zeti Akhtar Aziz semasa Belanjawan 2012. Menurut beliau, BR1M merupakan idea terbaik untuk bantu rakyat berpendapatan rendah tangani kos sara hidup. Kelompok ini mendapat manfaat segera dengan penambahan pendapatan boleh guna dan peningkatan kuasa beli barang keperluan. Selain itu, ia turut merancakkan pertumbuhan ekonomi di peringkat domestik dan menggalakkan pertumbuhan industri kecil dan sederhana (IKS). Pemberian sebegini bukanlah satu perkara asing kerana turut dilakukan oleh beberapa negara lain seperti Amerika Syarikat, Britain dan Thailand.

Datuk Seri Johari turut melihat sudah tiba masanya Baitulmal dan Jabatan Kebajikan Masyarakat (JKM) mengkaji semula bentuk bantuan yang dihulurkan kepada kelompok miskin bandar. Ini kerana menurut beliau, perbezaan kos sara hidup penduduk miskin bandar dan luar bandar amat berbeza. Justeru, garis panduan dan kriteria penerima bantuan sedia ada perlu dirombak dan ditambahbaik bagi memastikan penerima yang layak mendapat bantuan sepatutnya tatkala berusaha keluar dari kepompong kemiskinan.

Dari segi perumahan pula, ini satu cabaran bagi mana-mana calon termasuk Datuk Seri Johari sendiri. Ini kerana ia satu situasi yang rumit yang sudah berlaku sejak era bekas Perdana Menteri, Tun Dr Mahathir Mohamed. Contohnya di Kampung Baru, sebarang bentuk pembangunan yang dijalankan hendaklah tidak menggadai rizab Melayu yang berada di situ. Ini ditambah pula dengan hasrat waris yang berbeza-beza berkenaan pemilikan rumah dan apa rancangan mereka terhadap rumah tersebut. Menurut Datuk Seri Johari, sebarang pembangunan yang dibuat seperti kondominium dan lot kedai akan dibuat oleh orang Melayu dan bersifa tersusun. Selain itu, projek Rumah Wilayah Persekutuan (RUMAWIP) juga akan diteruskan demi memastikan penduduk mendapat kediaman yang selesa. Dan ini sesuatu yang mahu diteruskan beliau sekiranya diberi mandat menjadi Ahli Parlimen (MP) Titiwangsa pasca-PRU 2018.

Manifesto seterusnya melibatkan menjana kegiatan ekonomi dan peluang pekerjaan penduduk tempatan. Bagi Datuk Seri Johari, isu ini sudah diperjuangkan sejak bergelar MP Titiwangsa pasca-PRU 2013 dan ini sesuatu yang mahu diteruskan beliau sekiranya mendapat mandat pasca-PRU 2018. Ini kerana menurutnya, kelompok Melayu bandar perlu dibantu meningkatkan lagi keupayaan mereka menjana pendapatan. Bagi kelompok profesional dan ada pendidikan tinggi, mereka boleh saja berkecimpung dalam sektor-sektor kritikal, perniagaan dan IKS sementara yang tiada pendidikan sebegini, mereka berniaga di gerai-gerai, pasar dan warung. Mereka ini hidup di bandar, ada pendapatan dan jadi usahawan kecil-kecilan. Kelompok sebegini harus dibantu bukan saja dari segi inisiatif kewangan tetapi juga sokongan infrastruktur dan kerajaan untuk membolehkan mereka terus berkembang dan meningkatkan lagi pendapatan mereka.

Dari segi komuniti pula, Datuk Seri Johari melihat mandat yang diberi jika dipilih sebagai MP Titiwangsa sebagai peluang untuk terus berbakti kepada rakyat dan meningkatkan kemudahan komuniti sedia ada. Salah satu agenda beliau semasa kempen PRU kali ini ialah membina dan menaiktaraf masjid dan surau di Parlimen Titiwangsa. Antara masjid dan surau terlibat ialah Masjid Jamek Kampung Bharu, Masjid Ar-Rahimah Desa Pandan, Masjid Alam Shah Pudu, Surau PPR Cochrane Perkasa dan Surau Taman Maluri. Menerusi proses penambahbaikan dan penaiktarafan ini juga, masjid-masjid dan surau-surau yang terlibat akan mendapat permaidani baru menggantikan permaidani lama yang sudah lusuh, pemasangan sistem pendingin hawa dan pembelian sembilan van jenazah untuk kegunaan kariah masjid di parlimen itu. Datuk Seri Johari turut berjanji membiayai guru-guru agama dan kelas khas agama serta bantuan keperluan sekolah-sekolah agama dalam kawasan Titiwangsa. Walaupun beliau menekankan soal pembangunan institusi Islam di parlimen itu, tidaklah bermakna keperluan masyarakat bukan beragama Islam dipinggirkan begitu saja. Malah Datuk Seri Johari turut beri jaminan keperluan mereka akan terus terpelihara seiring dengan prinsipnya yang menghormati dan toleransi terhadap agama-agama lain. Beliau juga tidak teragak-agak akan menyokong rancangan penduduk yang dilihat boleh memberi manfaat kepada komuniti sekitar Parlimen Titiwangsa.

Dari segi pendidikan, ini merupakan cara terbaik untuk meningkatkan taraf hidup seseorang dan itu disedari Datuk Seri Johari sendiri berdasarkan pengalaman hidupnya. Melihat kepada manifesto parti peringkat pusat, itulah janji yang akan terus dipegang sekiranya diberi amanah sebagai MP Titiwangsa.

Kesimpulan

Untuk PRU kali ini, Datuk Seri Johari bersedia mempertahankan kerusi yang dimenangi pada tahun 2013. Walaupun wujud suara-suara nakal yang mahukan penduduk memberi peluang kepada mereka, beliau tidak merasa tercabar. Sebaliknya, Datuk Seri Johari mahukan penduduk membuat pilihan yang terbaik bagi memastikan mandat yang diberikan setiap empat atau lima tahun tidak disia-siakan begitu saja.

Untuk terus kekal relevan di mata rakyat, seseorang pemimpin haruslah sentiasa berdedikasi dan bersedia mendengar permasalahan rakyat. Pendekatan sebegini sebenarnya membuatkan penduduk merasa yakin dengan wakil yang dipilih dan ini yang dilakukan oleh Datuk Seri Johari sepanjang lima tahun sebagai Ahli Parlimen Titiwangsa. Jika generasi pemimpin pelapis seterusnya mahu terus kekal relevan, maka contohilah pemimpin-pemimpin sebegini dalam mendepani masalah rakyat.

SUMBER


Kapal Selam Malaysia: Realism Vs Pacifism

Dalam hubungan antarabangsa, kepercayaan bahawa konflik tak boleh diselesaikan melalui cara ketenteraan dipanggil “pacifism”, kadang kala dipanggil “idealism”.

Idealism melihat keamanan dunia boleh dicapai melalui pengharaman peperangan (outlawing of war) dan pemansuhan senjata (disarmament). Pertubuhan antarabangsa seperti UN akan mengambil alih peranan sebagai penjaga keamanan melalui perjanjian dan undang-undang antarabangsa.

Lawan kepada idealism ialah “realism”.

Realism pula berpendapat bahawa cara yang paling berkesan untuk mewujudkan keamanan adalah melalui kekuatan ketenteraan.

Keamanan berlaku apabila tiada negara yang berani untuk memulakan peperangan. Keadaan ini boleh berlaku jika wujud keadaan keseimbangan kuasa (balance of power) antara negara.

Keseimbangan kuasa bermaksud kekuatan ketenteraan antara negara adalah setara. Apabila kekuatan setara, maka tiada negara yang akan suka-suka mencerobohi negara lain kerana tiada jaminan kemenangan. Jadi, keseimbangan kuasa memberi kesan “deterrence” (cegah rintang).

Contoh mudah: apabila USA terlalu berkuasa, dia boleh serang mana-mana negara ikut suka dia. Tapi selepas Korea Utara buat beberapa biji peluru berpandu berkuasa nuklear, terus USA tak berani nak sentuh Korea Utara. Korea Utara berjaya “mencegah rintang” USA melalui senjata nuklear yang menyetarakan jurang kuasa USA dan Korea Utara. Itu sebabnya orang panggil senjata nuklear sebagai “the great equalizer”.

Ketidakseimbangan kuasa akan membuka peluang kepada negara menjadi agresif. Itu fakta sejarah.

Kita patut mengambil pelajaran dari sejarah Eropah semasa 1930-an.

Selepas Perang Dunia Pertama (1914-1918) tamat, wujud sentimen idealisme yang kuat di Britain dan Perancis. Rakyat mengalami trauma peperangan. Mereka mahu pemimpin berfokus pada ekonomi dalam negara sahaja.

Rakyat Britain dan Perancis mendesak kerajaan agar mengurangkan perbelanjaan ketenteraan dan mengurangkan senjata. Mereka berharap tindakan sedemikian dapat menghindari perang dunia kedua kerana negara tidak lagi memiliki senjata yang boleh memberi kemusnahan secara besar-besaran.

Tugas menjaga keamanan diamanahkan kepada pertubuhan antarabangsa yang bernama Liga Bangsa (League of Nations). Cara Liga Bangsa menyelesaikan konflik adalah melalui rundingan dan perbincangan, berpandukan undang-undang antarabangsa. Perjanjian Kellogg-Briand Pact ditandatangani pada tahun 1928 untuk “mengharamkan peperangan”.

Namun terbukti semua itu hanyalah syok sendiri. Sementara idealis mengharamkan peperangan memusnahkan kekuatan diri, negara-negara fasis seperti Jerman (di bawah Adolf Hitler) dan Itali (di bawah Benito Mussolini) mula memperluaskan kuasa mereka.

Jerman dan Itali mula bertindak agresif. Apabila Liga Bangsa mengutuk kekerasan Jerman dan Itali, mereka keluar daripada Liga Bangsa. Jadi, undang-undang antarabangsa tak berkesan ke atas mereka.

Pada tahun 1938 Jerman ingin menyerang Czechoslovakia yang mempunyai hubungan pakatan dengan Britain dan Perancis.

Sebagai rakan sepakatan kepada Czechoslovakia, Britain dan Perancis harus membantu Czechoslovakia menentang Jerman. Namun mereka tak cukup kuat untuk “confront” Jerman. Berlaku ketidakseimbangan kuasa akibat disarmament dan rakyat juga tidak suportif terhadap pendekatan ketenteraan.

Jadi, Britain memilih untuk berunding. PM Britain iaitu Neville Chamberlain dan Hitler bersidang di Munich pada September 1938.

Chamberlain memujuk Hitler agar tidak menyerang Czechoslovakia. Hitler pun kata “baiklah” dan berjanji untuk tidak serang Czechoslovakia.

Tapi 6 bulan kemudian, Hitler kata “ada aku peduli” dan mencaplok Czechoslovakia. Setahun selepas Persidangan Munich, Hitler dan Mussolini mencetuskan Perang Dunia Kedua dengan menyerang Poland pada September 1939.

Tanpa kekuatan ketenteraan sebagai deterrent, perjanjian keamanan hanyalah kertas sampah belaka.

Jadi, pembelian atau pembinaan senjata bukan bermaksud kita mahu mencari gaduh atau berperang. Pembinaan kekuatan tentera adalah untuk tujuan mewujudkan keamanan melalui keseimbangan kuasa.

Pembelian kapal selam adalah sebahagian daripada rancangan pemodenan tentera laut (Navy Modernization) yang bermula sejak 1990-an. Tujuannya adalah untuk mengimbangi kuasa China yang semakin agresif di Laut China Selatan.

Ye, abang long kawasan ini yang kita perlu sentiasa berjaga-jaga. Kita boleh buat bisnes dengan abang long ini, kita boleh buat perjanjian dengan abang long ini, tapi dengan syarat kita memiliki ‘back up’ dalam keselamatan. In case, abang long buat hal.

Bukan Malaysia saja, Indonesia, Singapura, dan Vietnam pun mula upgrade keupayaan tentera laut masing-masing bermula 1990-an untuk meningkatkan kekuatan ASEAN secara kolektif, sebagai deterrent kepada China.

Indonesia baru saja mengumumkan mereka ingin memperolehi kapal selam baru selepas menjadi negara ASEAN pertama yang memiliki kapal selam pada tahun 1981. Singapura juga mula memiliki kapal selam sejak tahun 1997. Vietnam juga memperolehi kapal selam pada tahun 2014.

Deterrence hanya berkesan sekiranya negara memiliki keupayaan ofensif (offensive capability), sebagai tambahan kepada keupayaan defensif atau pertahanan.

Dalam perang laut moden, kapal selam adalah senjata ofensif yang sangat penting dalam mewujudkan “maritime deterrence”.

Pembinaan keupayaan ofensif bukan bermaksud Malaysia tidak mencinta keamanan atau membelakangi prinsip undang-undang antarabangsa. Cuma kita menjadikan kekuatan ketenteraan sebagai jaminan keberkesanan pendekatan keamanan. Jangan mengulangi kesilapan Britain semasa 1930-an.

Jadi, kenyataan seperti ‘kita nak beli dua biji nak perang dengan siapa?’ atau ‘tentera kita adalah pertahanan, kapal selam bukanlah untuk pertahanan’ tak mungkin datang dari seorang negarawan yang celik geopolitik.

Kemungkinan ia adalah nota percakapan yang disediakan oleh budak lepasan graduan yang kurang memahami realiti politik dunia.

Jangan jadi populis sampai menggadaikan keselamatan negara.

Ingat kata-kata hikmah “si vis pacem, para bellum” (If you want peace, prepare for war). Jika mahukan keamanan, bersedia untuk berperang.


Memorist: Kisah Detektif Mampu Membaca Memori Manusia

Drama diatur berkait rapat dengan realiti semasa dan diolah dengan begitu kreatif bagi menarik minat penonton. Apabila tiba di hujung setiap episod, penonton akan ternanti-nanti apakah yang akan terjadi di episod seterusnya kerana setiap episod menyajikan kes-kes baru yang saling berkaitan seperti rantai mutiara yang disambung mutiaranya satu persatu.

Watak utama yang digelar Detektif Dong Bek memainkan peranan penting dalam cerita. Persembahan dari segi emosinya, buah fikirannya dan sikapnya membuatkan penonton ternanti-nanti apakah lagi yang akan dibuat oleh detektif ini.

Kebolehan luar biasanya iaitu membaca memori manusia melalui sentuhan tangan menjadikan dia watak yang unik yang boleh saja bila-bila masa menggunakan keistimewaan itu menyiasat kes. Emosinya yang tidak stabil, panas baran adalah hasil dari memori lamanya dan akibat dari imbasan memori manusia-manusia yang mempunyai memori kesedihan dan kekejaman, memberikan tempias juga kepada dirinya.

Dia boleh dikatakan suka bertindak sendiri dan tidak bergantung dengan sesiapa walaupun mempunyai sahabat-sahabat baik yang sentiasa bersamanya. Sikapnya itu adalah kerana Dong Bek “tidak sanggup orang menderita dan terbunuh” di setiap saat yang dia terleka.

Hingga sampai ke tahap dia dituduh sebagai suspek utama oleh rakan penyiasatnya , seorang wanita profiler jenayah yang handal, Sun-Mi, yang pada awalnya bersama-sama membantu Dong Bek merungkai kes pembunuhan bersiri. Namun hakikatnya mereka tidak tahu bagaimana seorang yang dihantui dengan memori bertindak aneh walaupun dia bukan penjenayah.

Memori lampau mengenai pembunuhan ibunya sering berulang-ulang di fikiran dan memori itu sering kali membuat dia bertindak di luar kawalan dengan mencederakan orang yang disyaki berkait dalam pembunuhan ibunya. Tanpa disangka, rakan penyiasatnya, Sun Mi juga mempunyai memori lampau di mana ayahnya dibunuh di hadapan matanya dengan kejam.

Menariknya, setiap penjenayah di dalam setiap kes pembunuhan mempunyai motif di sebalik pembunuhan mereka. Bermula dengan kes penculikan sekumpulan remaja yang kemudian dibunuh oleh ketua organisasi keagamaan , Chairman Park yang mempunyai pengaruh besar dalam orang negara.

Hakikatnya, beliau telah memberikan biasiswa pelajaran kepada sekumpulan pelajar wanita dan menuduh mereka kesemua telah ‘rosak’. Lalu, beliau menggunakan alasan itu untuk menculik, merogol dan membunuh mangsa dan mendakwa mereka akan selamat setelah menerima ‘jasad beliau’.

Begitu juga motif Jin Jae Gyu menjadi pembunuh ialah dia ingin menuntut bela atas kematian ibunya yang menjadikan dia seorang psiko. Dia telah membunuh beberapa orang termasuk bapa Sun Mi kerana bapanya tidak memberi keterangan untuk membela nasib 2000 orang pekerja yang diberhentikan yang mana 17 dari mereka membunuh diri. Walaupun tiada kaitan, tapi kerana dia seorang psiko maka dia akan membunuh sesiapa yang dirasakannya bersalah.

Di penghujung cerita, terbongkarlah siapa “Pemadam Memori” yang merupakan dalang di sebalik kes-kes pembunuhan bersiri terkini termasuk pembunuhan pendeta berpengaruh sebelum ini. Tidak lain tidak bukan ialah orang yang mempunyai talian darah dengan Dong Bek dan berkongsi superpower mengesan dan memadam memori iaitu kakak Dong Bek.

Segala yang dilakukannya adalah bagi menuntut bela kes rogol dan kematian rakan baiknya dan juga pembunuhan ibunya 20 tahun yang lalu. Beliau menyingkap segala memori lampau Dong Bek terutama memori pembunuhan ibunya yang menyebabkan beliau berani untuk melakukan balas dendam perbuatan jahat si pelaku.

Dua perkara yang jelas ditunjukkan melalui filem ini ialah “bagaimana pihak atasan berkerjasama bagi menutup kesalahan ahli keluarga dan rakan mereka yang melakukan jenayah” dan “peranan media dalam memberi kesan kepada kehidupan masyarakat”.

Media disifatkan sebagai “menceritakan kebenaran yang datang dari pejabat mereka” dan bukan “kebenaran dari luar”. Ini bermakna ada pihak media yang mempunyai motif tertentu dalam penyiaran media hingga dapat menjatuhkan reputasi seseorang individu lalu disebarkan segala berita buruk mengenai individu tersebut.

Hal ini berlaku kepada Dong Bek apabila pihak media “diarahkan” untuk membuat liputan dari semasa ke semasa mengenai tindakan Dong Bek yang menggunakan kuasa luar biasanya , disifatkan sebagai berlawanan undang-undang.

Akhirnya, media juga digunakan untuk menyedarkan masyarakat yang leka hingga pihak atasan sewenang-wenangnya melakukan jenayah kepada masyarakat awam. Pendedahan Dong Bek mengenai kes jenayah berprofil tinggi diviralkan di internet lalu mendapat liputan berita dan membawa penangkapan satu kumpulan pegawai-pegawai atasan terdiri dari ketua polis, pendakwa raya negara, wakil rakyat dan lain-lain yang bekerjasama bagi menutup suatu kes pembunuhan.

Terdapat banyak lagi babak menarik yang tidak cukup untuk diceritakan di sini. Drama ini tidak menonjolkan  anasir-anasir percintaan, hiburan keremajaan dan ideologi-ideologi keagamaan sebaliknya dipenuhi dengan aksi, penyiasatan, dan kepintaran dalam merungkaikan kes-kes berprofil tinggi.

RUJUKAN:

Lolly Pip (28 April 2020). Memorist Drama Recap. Retrieved 4 May 2020 from http://www.dramabeans.com/2020/04/memorist-episode-10/


Saintis Menanam Beribu Jambatan Otak Buatan Dalam Satu Chip

Memristor, atau transistor memori, adalah elemen penting dalam pengkomputeran neuromorfik – perkomputeran yang dibina berasaskan sistem neuro otak manusia. Dalam peranti neuromorfik, memristor berfungsi sebagai transistor dalam litar, walaupun cara kerjanya lebih menyerupai sinaps otak – persimpangan antara dua neuron. Sinaps menerima isyarat dari satu neuron, dalam bentuk ion, dan menghantar isyarat yang sesuai ke neuron seterusnya.

Transistor dalam litar konvensional menghantar maklumat dengan menukar antara satu daripada hanya dua nilai, 0 dan 1, dan melakukannya hanya apabila isyarat yang diterimanya dalam bentuk arus elektrik mempunyai kekuatan tertentu. Sebaliknya, memristor mempunyai banyak nilai dan dapat menjalankan operasi yang jauh lebih luas daripada transistor binari.

Seperti sinaps otak, memristor juga dapat “mengingat” nilai yang berkaitan dengan kekuatan arus tertentu dan dapat menghasilkan isyarat yang sama jika ia menerima arus yang serupa. Kelebihan ini dapat memastikan bahawa penyelesaian untuk persamaan kompleks atau klasifikasi visual objek dapat dipercayai – suatu kelebihan yang biasanya hanya dapat dilakukan oleh gabungan pelbagai transistor dan kapasitor.

Walau bagaimanapun, reka bentuk memristor yang ada masih terhad kemampuannya. Memristor tunggal terbuat dari elektrod positif dan negatif yang dipisahkan oleh “medium pensuisan” atau ruang antara elektrod.

Apabila voltan dikenakan pada satu elektrod, ion dari elektrod tersebut mengalir melalui medium dan membentuk “saluran konduksi” ke elektrod yang lain. Ion yang diterima membentuk isyarat elektrik yang dihantar oleh memristor melalui litar. Ukuran saluran ion (dan isyarat yang akhirnya dihasilkan oleh memristor) harus sebanding dengan kekuatan voltan perangsang.

Namun, reka bentuk memristor yang ada sekarang berfungsi dengan baik dalam kes di mana voltan merangsang saluran konduksi yang besar, atau aliran ion yang berat dari satu elektrod ke elektrod yang lain. Tetapi reka bentuk ini kurang diharap apabila memristor perlu menghasilkan isyarat yang lebih halus melalui saluran konduksi yang lebih nipis.

RUJUKAN :


Rurouni Kenshin: Nasib Samurai Zaman Pemulihan Meiji

Sesiapa yang melihat Rurouni Kenshin baik dalam medium manga, anime atau filem tahu ia berkisar tentang tempoh awal Zaman Pemulihan Meiji. Dalam cerita ini, digambarkan peralihan tersebut menyebabkan Samurai menjadi gelandangan, jatuh miskin, hilang tanah, merempat kerana sistem feudal tidak lagi digunakan.

Selain itu, filem juga mengenai protagonis Himura Kenshin menggunakan kemahirannya sebagai samurai bagi menegakkan keadilan dan menghalang mana-mana plot menentang kerajaan termasuk Shishio Makoto. Tetapi tidak ramai tahu era itu juga menyaksikan para samurai mudah menjalani peralihan di sebalik perubahan-perubahan yang berlaku ketika itu. Tapi sejauh mana tepat nasib samurai yang digambarkan dalam filem ini? Benarkah sejarahnya sedemikian?

Zaman Pemulihan Meiji menyaksikan para samurai berdepan pelbagai perubahan drastik seiring dengan dunia moden. Pada tahun 1870, akademi ten.te.ra ditubuhkan bagi melatih ten.te.ra menggunakan sen.ja.ta-sen.ja.ta moden dengan larangan membawa pe.da.ng dikuatkuasakan enam tahun kemudian. Bagi generasi lama, perubahan sebegini sukar diterima dan membawa kepada pemberontakan sekitar 1870-an dan 1880-an.

Di sebalik pemberontakan-pemberontakan ini, ramai samurai memilih menerima dan mudah beradaptasi dengan perubahan sebegini. Malah, yang menariknya kebanyakan figura yang menjadi teras utama Zaman Pemulihan Meiji sendiri terdiri daripada bekas samurai. Dan sejarawan Hidehiro Sonoda ada jawapan untuk perubahan mentaliti mereka.

Pertama, tidak ramai tahu dalam kelompok samurai sendiri, terdapat 100 kelas pangkat untuk mereka. Menerusi pengelasan ini, ia membuka ruang kepada mereka untuk tidak duduk diam dan sentiasa terbuka menerima idea-idea baru termasuk dari Barat.

Kedua, menerusi sistem Keshogunan Tokugawa yang bertahan selama lebih 200 tahun, ia mengubah samurai kepada kakitangan awam. Menjelang pertengahan abad ke-19, mereka sudah kehilangan status sebagai pahlawan bebas. Sonoda menggelar proses perubahan ini daripada pelindung sistem feudal kepada birokrat patrimonial. Perubahan sebegini menjadikan mereka berbeza dengan kesatria-kesatria di Eropah.

Idea ten.te.ra kebangsaan mula terbentuk dalam kalangan samurai-samurai muda pada 1840-an dan 1850-an lebih-lebih lagi selepas Komodor Matthew C. Perry mencabuli tempoh pengasingan Jepun pada 1853. Tindakan Perry membawa kepada pemeteraian Konvensyen Kanagawa pada 1854. Peristiwa ini menyedarkan samurai-samurai muda bahawa mereka amat ketinggalan dari segi persen.ja.taan dan organisasi kete.nt.eraan.

Dan ini mendorong mereka menggerakkan reformasi keten.te.raan sebagai salah satu agenda Zaman Pemulihan Meiji. Selain berperanan sebagai pentadbir, ada bekas samurai yang memilih bergiat sebagai guru, pedagang, kakitangan awam dan petani. Dengan pendedahan ini, ia turut memadamkan mitos samurai enggan beradaptasi dengan perubahan zaman ketika itu padahal merekalah penggerak sebenar era pemodenan Jepun itu.

SUMBER

Wills, Matthew. (2017). Whatever Happened to the Samurai?. Diambil dari https://daily.jstor.org/whatever-happened-to-the-samurai/


Caesar: Kemanusiaan Dalam Diri Beruk

“Semasa aku diberikan tawaran untuk berlakon dalam ‘Rise of the Planet of the Apes’, aku sentiasa memainkan Caesar sebagai watak manusia dalam tubuh beruk.”

– Andy Serkis

Dua filemnya iaitu ‘Dawn’ dan ‘War’ memaparkan peperangan antara beruk dan manusia. Kedua-duanya mempunyai motif yang sama iaitu kelangsungan hidup.

Menariknya waktu manusia diancam kepupusan, kemanusiaan manusia turut diancam kerana ditelan ketakutan.

Tapi, dalam kalangan beruk pun begitu. Sewaktu Koba memimpin kerajaan beruk, dia menyerang manusia kerana takut manusia menghapuskan mereka.

Caesar ini adalah satu-satunya watak yang menhidupkan kemanusiaan pada waktu krisis dan ketakutkan.

Pada masa krisis, orang sanggup buat apa saja untuk memastikan dirinya selamat. Pada waktu takut, orang sanggup membunuh untuk meneruskan hidup.

Kedua-dua kumpulan sama ada dari beruk mahu pun manusia, sanggup membelot keluarga sendiri untuk meneruskan kelangsungan hidup.

Winter sanggup mendedahkan tempat persembunyian Caesar untuk memastikan dirinya selamat dan Kolonel sanggup membunuh anak sendiri untuk kelangsungan hidup juga.

Banyak konflik yang timbul, Caesar menunjukkan sifat yang sangat mulia dan rasional sebagai seorang pemimpin.

Walaupun ada manusia yang membunuh rakyatnya, Caesar tetap berfikiran tidak semua manusia begitu.

Caesar sangat terbuka dalam perbincangan. Dia seorang pendengar yang bagus. Dia membuka semua jenis idea-idea yang dilontarkan, kemudian barulah dia membuat keputusan.

Ini tak berlaku dalam kawanan beruk saja, malah dalam kalangan manusia sendiri. Malah, dengan musuhnya pun Caesar berikan peluang untuk memberikan penjelasan sebelum mebuat apa-apa keputusan.

Caesar dambakan keamanan. Dalam filem yang kedua dan ketiga, dia sampaikan mesej kepada manusia bahawa dia tak mahukan peperangan.

Dia berikan belas kasihan pada tawanan. Lepaskan tawanan untuk sampaikan mesej.

Tapi Caesar tetap bertegas. Kalau mesej keamanan itu diabaikan, dia tetap bersedia untuk berperang.

Dia dihormati dalam kalangan beruk. Dia ditaati bukan kerana ditakuti, tetapi kerana karisma dan hormat.

Dalam belas, dia tunjuk juga tahap ketegasan. Pada waktu ada beruk mahu melawan perintahnya, dia akan betul-betul tegas.

Caesar menunjukkan sifat apa yang Aristotle panggil sebagai ‘courageous’. Apa yang dipanggil sebagai pemimpin yang ‘virtue’.

Aku tak guna perkataan keberanian untuk ‘courageous’ sebab maknanya tak membawa konsep yang betul.

Individu yang ‘courageous’ mempunyai kepekaan dan sensitiviti yang jitu untuk mengenalpasti tindakan apa yang sesuai. Tidak terlalu berani dan tidak pula pengecut.

Caesar seorang yang berani, tapi dia juga ada belas untuk memastikan keberanian itu tidak membahayakan orang lain.

Dia menunjukkan kebijaksanaan yang praktikal (practical wisdom).

Pada aku, dia sayangkan komuniti beruk. Dia tak sanggup beruk-beruk ini mati dibunuh walaupun mereka boleh lawan manusia semula.

Caesar sangat mementingkan rakyatnya pada waktu manusia lebih mementingkan periuk nasi sendiri. Dia ambil peka akan keadaan rakyatnya.

Masa waktu semua beruk ditangkap di kem tentera, dia bangun untuk membela rakyatnya yang tak diberikan makan dan minum untuk buat kerja.

Waktu nak melarikan diri, dialah beruk yang terakhir yang melarikan diri daripada kem. Dia nak pastikan semua rakyatnya berjaya melarikan diri daripada kekejaman manusia.

Masa waktu krisis ini, Caesar cuba untuk menanamkan kemanusiaan. Pada waktu kepupusan ini, Caesar cuba untuk mengembalikan semula kehidupan yang lebih bertamadun.

“Apes Together Strong.”
– Caesar


Kota Angkor Purba Lebih Banyak Populasinya Dari Kota-Kota Eropah Pada Zaman Kemuncaknya!

Sebut saja Angkor Wat, ramai membayangkannya sebagai antara latar tempat pilihan filem Lara Croft: Tomb Raider lakonan Angelina Jolie. Atau sebagai satu lagi tempat tarikan pelancong utama di Kemboja. Tetapi tidak ramai tahu, ia merupakan antara pusat utama kerajaan Angkor dan pada kemuncak kegemilangannya, bilangan populasinya lebih ramai dari populasi kota-kota Eropah abad ke-11 hingga ke-14 Masihi.

Mungkin anggapan ini sukar ditelan oleh sesetengah pihak. Ini kerana pertama, cara menganggar bilangan penghuni kota Angkor berbeza-beza sehingga menghasilkan anggaran yang tidak konsisten. Kedua, sentiasa wujud gangguan keselamatan terutama an.ca.man rejim Pol Pot dan Pe.ra.ng Kemboja-Vietnam (1978-1989). Ini menyukarkan komuniti saintifik untuk melakukan tinjauan dan ekskavasi bagi menilai skala sebenar bilangan penduduk Angkor.

Bagi mengetahui sejauh mana pertumbuhan demografi kerajaan berkenaan, sekumpulan saintis diketuai Dr Sarah Klaasen menggunakan pendekatan berbeza. Mereka menggunakan teknologi terkini seperti lidar untuk mengimbas keseluruhan kawasan dan menggabungkan data imbasan dengan data arkeologi tradisional. Dan hasilnya sememangnya menakjubkan.

Hasil analisis pasukan Klaasen mendapati antara 1180 hingga 1300 (kemuncak kegemilangan kerajaan Angkor), kota Angkor pernah dihuni antara 700,000 hingga 900,000 orang penduduk. Jika dibandingkan dengan kota-kota Eropah lain ketika itu, mereka mempunyai saiz kota yang lebih luas. Tetapi dari segi bilangan penduduk, mereka hanya merekodkan antara 250,000 hingga 500,000 orang, amat jauh jika dibandingkan dengan populasi kota Angkor.

Analisis pasukan Klaasen mendapati 160,000 orang penduduk menghuni kawasan pusat bandar yang turut berperanan sebagai pusat keagamaan kerajaan tersebut. Manakala bakinya menetap di kawasan metropolitan Angkor yang lebih besar dan tebing-tebing sungai. Keluasan kota Angkor mencecah 3,000 km per segi sekaligus membenarkan tanaman-tanaman berstatus makanan ditanam di luar kota. (Higham, 2014) Bagaimanapun, ia masih tidak menjawab skala sebenar kemakmuran ekonomi kota tersebut.

Yang pasti, perdebatan tentang kemerosotan Angkor jauh lebih hangat daripada mengetahui punca kegemilangan kerajaan tersebut. Bagaimanapun, ramai sejarawan percaya kemerosotan ini disumbang oleh penularan wabak penyakit, perubahan musim monsun dan kegagalan pihak Angkor menguruskan sistem pengairan mereka.

Ini membuka ruang kepada Siam melancarkan kempen ke atas Angkor pada tahun 1431. Se.ra.ngan tersebut bertujuan menghentikan saki-baki pemberontakan orang Angkor terhadap kekuasaan mereka. Se.ra.ngan itu bukan sekadar menamatkan riwayat Angkor malah memaksa ramai penduduknya meninggalkan kota tersebut. (Hall, 2010).

Melihat kepada tinjauan sebegini, penulis tertanya-tanya sama ada teknik sama dapat digunakan untuk kerajaan-kerajaan di Asia Tenggara khususnya di Kepulauan Nusantara. Salah satu calon sesuai untuk tinjauan ini ialah Kesultanan Melayu Melaka (KMM). Ini dapat memberi gambaran sebenar kerajaan itu pada abad ke-15 dan menunjukkan apa yang dinyatakan orientalis dan diplomat asing tentang KMM itu sememangnya benar.

RUJUKAN:

Higham, C. (2014). Early Mainland Southeast Asia: From First Humans to Angkor. River Books.

Hall, K. (2010). A History of Early Southeast Asia: Maritime Trade and Societal Development, 100-1500. Bowman & Littlefield Publishers.

Luntz, S. (2021). At Its Peak, The Ancient Khmer City Of Angkor Dwarfed The Great Cities Of Europe. IFLScience.


Baiki Patung Buddha, Terjumpa Mumia Sami Berusia 1,000 Tahun

Berbanding dahulu, bidang arkeologi masa kini lebih dilengkapi teknologi moden. Ini sekali gus menggiatkan lagi penemuan baru, termasuklah penemuan mumia. Hinggakan di Mesir Purba sahaja, bilangan mumia haiwan dianggarkan mencecah 70 juta. Itu baru mumia haiwan, belum lagi mumia manusia.

Kewujudan mumia pula diketahui bukan setakat ada di Mesir Purba. Tetapi juga di Mesoamerika, China, dan bahkan suku asli Toraja di Indonesia pun ada mumia tersendiri. Siap hidup bersama-sama lagi.

Rata-rata mumia memiliki signifikasi dan keanehan tersendiri. Misalnya ada mumia yang dilabel sebagai ‘mumia paling tua’, ‘mumia berjanin’, dan ‘mumia berlidah emas’. Dalam artikel ini, mumia yang ingin diceritakan adalah milik seorang sami. Usianya sekitar 1,000 tahun dan ia berasal dari bumi China.

Penemuan ini ikutkan berlaku secara tidak sengaja pada tahun 2014. Masa itu, sepasukan penyelidik dari Meander Medical Center, Amersfoort (di Belanda) menerima sebuah patung Buddha milikan peribadi untuk dibaiki (nama pemiliknya tidak didedahkan).

Ia dibeli sekitar waktu China sedang mengharungi Revolusi Budaya. Masa itu, memang banyak artifak dimusnahkan oleh rejim Mao Zedong. Ada yang dibawa lari dan ada juga yang dijual-beli. Patung Buddha ini adalah salah satu yang dijual-beli. Tetapi tidak pasti secara sah atau tidak, sebab ada ura-ura kata ia ‘khazanah China yang dicuri’.

Apapun ketika dihantar ke MMC, patung itu baru saja dipinjamkan ke Muzium Drents sebagai bahan pameran. Sehabis tempoh pameran, pemilik meminta muzium agar membaiki patungnya sebelum dipulangkan.

Jadi, Vincent van Vilsteren sebagai kurator muzium pun menghantarnya ke MMC. Di MMC, imbasan CT (computerized tomography) dibuat sebagai penelitian awal. Hasil imbasan lantas menemui sesuatu yang mengejutkan; betapa, patung Buddha ini ternyata ‘berisi’. Iya, di dalamnya ada mumia.

Apa yang menggamit, mumia ini bukan saja berpostur sama seperti patung – yakni bersimpuh dalam posisi teratai. Tetapi rupa bentuk kedua-duanya mirip benar. Seakan-akan, mumia tadi diseduhi emas lalu mengeras sampai jadi patung.

Kalau betul prosesnya begitu (barangkali saja), memang menarik habis. Sebab selama ini, paling-paling pun mumia akan dibalut dengan kain barulah dimasukkan ke dalam keranda patung emas yang memang direka khas (disebut sarkofagus) seperti dibuat pada mumia firaun. Bukan disaduh terus macam mumia sami ini.

Apapun, mumia ini adalah kes pertama yang dijumpai dalam patung Buddha. Identitinya juga bukan biasa-biasa. Menerusi gulungan kertas yang ditemui dalam tubuhnya, pasukan penyelidik atas bantuan pakar agama Buddha dari Muzium Dunia Rotterdam mengenal pasti mumia itu sebagai Sami Liuquan.

Kalau imbau sejarah, Liuquan memang masyhur sekitar kurun ke-10. Beliau terkenal kuat mengembara ke India bagi mendalami ajaran Buddha dan mendakwahkannya kepada ramai. Salah satu medan utama Liuquan adalah Kerajaan Khitan (di Asia Tengah). Di sana, beliau diiktiraf sebagai ketua agama – baik dalam kalangan warga istana mahupun rakyat jelata.

Pengiktirafan tersebut kemudian bertukar menjadi pemujaan. Ini lantaran Liuquan berhasil memumiakan diri sendiri menerusi amalan sokushinbutsu. Amalan ini sememangnya dilazimi oleh ramai sami Buddha di serata Asia – baik di Jepun, China, Korea, Laos, mahupun Kemboja.

Ia bertujuan mencapai moksha dan bersatu menjadi Buddha. Kaedahnya adalah dengan berpuasa selama beberapa tahun sampai badan bukan setakat mengurus, tetapi kering tanpa air dan lemak. Kemudian, sejumlah herba, akar kayu, damar pokok diambil sebagai pengawet.

Selepas semua persiapan ini selesai, si sami akan dikebumi hidup-hidup dalam posisi teratai sambil bernafas hanya melalui tiub buluh yang disalurkan dari luar. Setiap hari, si sami akan membunyikan loceng sebagai petanda dirinya masih hidup.

Namun sebaik loceng tidak lagi berbunyi, makam akan ditutup rapat selama tiga tahun. Habis tiga tahun, penggalian semula dibuat untuk melihat sama ada proses mumifikasi tadi berhasil atau tidak. Andai berjaya, mumia si sami akan dibawa ke kuil lalu dipuja. Andai tidak, upacara ‘doa selamat’ akan dibuat lalu si sami tadi akan dikebumikan semula seperti biasa.

Sepanjang sejarah, tidak ramai sebenarnya yang mencapai kondisi mumifikasi yang diingini. Liuquan merupakan antara yang bertuah. Sebab itu, mumianya dipuja sehabis mulia. Sampaikan, ia disemadi dalam patung emas lalu dipamerkan di serata dunia – bermula dari Muzium Drents di Netherland, kemudian Muzium Sejarah Alam Hungary, hinggalah ke muzium di Luxembourg.

RUJUKAN

Ghose, Tia. (2015, 24 February). Mummy Found Hiding Inside Ancient Buddha Statue. Live Science.

Klein, Christopher. (2018, 30 August). CT Scan Reveals Mummified Monk Inside Ancient Buddha Statue. History.

Ng, Naomi. (2015, 3 March). Scan reveals 1,000-years-old mummified monk hidden in statue. CNN.


Kudeta Yang Menfitnah Sultan Abdul Aziz

zaman Empayar Uthmaniyyah hingga ke zaman Republikan pra dan pasca demokrasi hari ini, Turki telah menyaksikan rampasan kuasa yang gagal dan berjaya berkali-kali dengan hasil yang berbeza-beza.

Pentadbiran Empayar Uthmaniyyah secara ringkasnya terbahagi kepada tiga cabang dengan satu moderator:

Keharmonian dan keseimbangan di antara ketiga-tiga kelas ini seperti kaki trivet yang dikendalikan oleh istana dinasti. Sekiranya keseimbangan ini tidak stabil, istana inilah yang akan menanggung akibatnya.

Istana pernah mengambil alih sepenuhnya kuasa pemerintahan pada waktu-waktu tertentu, seperti yang berlaku semasa zaman pemerintahan Sultan Murad IV pada abad ke-17. Namun, ketiga-tiga kelas ini biasanya tetap taat setia bersama kedaulatan istana dan memisahkan potensi kuasanta dengan kuasa sultan.

Dengan menghapuskan perkhidmatan pasukan elit Janisari dan mengehadkan autoriti para ulama dan wazir, Sultan Mahmud II mengukuhkan pengaruh dan kekuasaan pemerintah pusat. Reformasi Tanzimat pada tahun 1839 membuka jalan bagi birokrat untuk mendapatkan kembali kuasa.

Dalam percubaan yang gagal untuk mematahkan pengaruh kekuasaan ini, Sultan Abdülaziz digulingkan pada tahun 1876 melalui rampasan kuasa birokrat t3ntera. Sultan Abdülhamid II mewarisi takhta, dengan mempermainkan pihak ‘negara dalam’ (deep state) British di Istanbul, dia berjaya mendapatkan kembali kuasa mutlak di istana seperti yang pernah dilakukan oleh datuknya Sultan Mahmud II.

Selepas Revolusi Turki Muda pada tahun 1908, kuasa beralih kepada t3ntera yang bertindak secara selaras dengan pihak birokrat. Semenjak saat itu, pemerintah silih berganti di Turki, tetapi pihak birokrasi awam dan tenter4 sentiasa mengekalkan kekuasaannya.

Satu cubaan merampas kembali kuasa oleh penyokong dinasti dianjurkan pada 31 Mac 1909, yang dikenali sebagai “Kejadian 31 Mac” terhadap orang-orang Turki Muda yang telah mencabul kekuasaan Sultan Abdülhamid II.

Melalui rampasan kuasa yang gagal ini, Sultan Abdulhamid II disingkirkan dari takhta. British didakwa telah menjadi perancang utama, kerana pemerintah British menginginkan kekuasaannya sendiri dalam menghadapi Jerman atau Jawatankuasa Kesatuan dan Kemajuan (C.U.P.) Semenjak itu, sebarang gerakan pembangkang akan dihapuskan.

Walaupun telah berjaya menjatuhkan Sultan Abdülhamid II pada tahun 1909, pihak Turki Muda menyedari bahawa kuasa politik masih berada di tangan para birokrat dan mereka mulai mengeluh, “Untuk apa kita melakukan revolusi ini?”Selepas itu, golongan muda yang tidak mempunyai kemahiran mentadbir, tetapi lebih berminat membaca puisi dan mabuk di bar-bar sekitar Thessaloniki menjadi satu-satunya pengawal kuasa kerajaan.

Pada tahun 1913, Enver Bey, seorang pegawai tenter4 muda yang bakal mencipta namanya, menyerbv “Bâb-ı Âli” (Pelabuhan Sublime), pusat empayar pada masa itu. Dia menemb4k Menteri P3rang dan memaksa Wazir Agung untuk menandatangani surat peletakan jawatan.

Mereka berjaya menjadikan empayar ini runtuh dalam masa lima tahun. Orang-orang muda Turki meletakkan idea penentangan dalam pemikiran segelintir tentera dan orang awam yang menganggap diri mereka sebagai idealis sehingga mereka mampu melakukan kvdeta dan mengambil alih kuasa bila-bila masa yang mereka mahu.

Tidak melampau rasanya jika kita katakan bahawa tanpa mengambil kira kekuatan bersenj4ta, mustahil rampasan kuasa mampu dilaksanakan jika tiada hasvtan dan sokongan kuasa asing.

Sepanjang sejarah Uthmaniyyah, terdapat banyak pemb3rontakan dan rampasan kuasa yang dimulakan oleh t3ntera yang disokong oleh birokrat atau ulama. Sebanyak 11 kali sultan-sultan kehilangan takhta di mana tiga daripadanya mengakibatkan kem4tian sultan.

Salah satu peristiwa yang amat memberi kesan kepada Turki adalah ketika Sultan Abdülaziz digulingkan dari takhta melalui pembvnuhan. Ia bermula dengan perancang utama memperdayakan pihak t3ntera dengan membuat dakwaan bahawa Rusia mahu mencvlik sultan dan mereka perlu pergi melindunginya.

FITNAH TERHADAP SULTAN ABDÜLAZIZ

Rampasan kuasa era moden yang pertama dalam sejarah Turki biasanya merujuk kepada peristiwa penggulingan takhta Sultan Abdülaziz pada tahun 1876. Perancang rampasan kuasa, iaitu Midhat Pasha (ketua Jawatankuasa Uthmaniyyah Baru), Hüseyin Avni Pasha (Ketua Kakitangan), dan Süleyman Pasha (Menteri Per4ng), menggulingkan Sultan dan mengangkat Murat V di atas takhta.

Sama seperti yang biasa berlaku sepanjang era Republik, pelajar tenter4 digunakan untuk rampasan kuasa. Sepuluh hari kemudian, Sultan Abdülaziz ditemui m4ti dalam keadaan yang amat mencurigakan, seolah-olah keadaan jen4zahnya dibuat supaya kelihatan seperti dia ‘membvnuh diri’.Pada tahun 1876, Empayar Uthmaniyyah adalah negara keempat yang paling kuat di dunia; ia mempunyai angkatan t3ntera keempat terbesar di dunia dan armada laut ketiga terbesar di dunia. Keluasannya merangkumi wilayah seluas 12 juta km persegi dengan jumlah penduduk 64 juta orang.

Ketika perisik British menyebarkan propaganda bahawa Empayar Uthmaniyyah sedang kehilangan pengaruhnya dan sedang menjadi ‘orang sakit Eropah’, pada hakikatnya Uthmaniyyah ketika itu sebenarnya menikmati salah satu era teragungnya di bawah kepimpinan Sultan Abdülaziz.

Wilayah-wilayah Empayar Uthmaniyyah pada 1876 merangkumi 35 buah negara yang berlainan hari ini. Pada waktu itu, Istanbul adalah bandar kelima terbesar di dunia.

Sultan Abdülaziz adalah seorang sultan yang berani mengambil pendirian yang jelas dan tegas terhadap British yang sedang membina pengaruh melalui ‘deep state’. Dia tidak membiarkan fahaman teori Darwinisme disebarkan, dia menyingkirkan perisik British dari persekitaran terdekatnya.Abdülaziz juga segera menutup media cetak Mecmua-i Fünûn (Jurnal Sains) di atas tindakan tabloid tersebut yang memulakan penyebaran propaganda Darwinis. Perintah untuk menyingkir Ahmed Midhat Pasha yang pro-British serta salah seorang penyebar Darwinis yang paling kuat di Empayar Uthmaniyyah, adalah seperti berikut:Dia menyingkirkan Hüseyin Avni Pasha dari jawatannya kerana Avni memiliki kepercayaan yang obses terhadap Darwinisme dan kerana sikapnya yang pro-Inggeris, namun akibatnya, Avni Pasha akan bertindak sebagai salah seorang pelaku utama rampasan kuasa terhadap Sultan Abdülaziz.  Hüseyin Avni Pasha adalah individu yang merancang pembvnuhan Sultan.

“Mulai sekarang, tidak akan ada lagi pusat percetakan yang akan mencetak apa-apa mengenai monyet Midhat Efendi.”

Sultan Abdülaziz adalah seorang Muslim yang taat, yang memiliki impian untuk melihat dunia Islam yang bersatu. Semasa pemerintahannya, dia menjadikan Tentera Uthmaniyyah sebagai kekuatan yang hebat dengan senjata canggih, yang meliputi 25 kapal p3rang lapisan keluli jenis stim dan 175 kapal p3rang biasa.

Sebaik sahaja dia menaiki takhta, dia melipatgandakan kepanjangan landasan kereta api sejauh 450 km sebelumnya. Khalifah terakhir Uthmaniyyah yang dilantik Majlis Agung Kebangsaan Republik Turki, Abdulmejid II menggambarkan bapanya Abdülaziz dengan kata-kata berikut di dalam buku catatan yang ditulisnya pada tahun 1920-an:

“Syukurlah, ayahandaku Abdülaziz Khan tidak mencandu (ketagihan) sebarang kelemahan moral. Sebenarnya, bukan sahaja dia tidak pernah minum alkohol sepanjang hidupnya, tetapi juga dia tidak merokok. Malah kopi adalah sesuatu yang diminumnya hanya pada waktu yang jarang berlaku.

Itulah sebabnya dia mempunyai struktur badan yang sangat kuat. Dia tidak pernah jatuh sakit selama lima belas tahun pemerintahannya. Namun, dia m4ti syahid setelah menghadapi musibah digulingkan kerana dia tidak memiliki seorang pun yang dapat membantunya dengan jasa besar yang dimulakannya”.Hüseyin Avni Pasha, penghasut pembvnuhan itu, pergi ke Istana untuk melihat bagaimana rancangan pembvnuhannya berjalan. Ketika dia melihat bahawa Abdülaziz Khan masih hidup setelah pergelutan itu, dia memerintahkan agar Sultan dibawa ke dapur balai polis atas ‘urusan’ istana. Inilah sebabnya mengapa bantuan perubatan dilewatkan hingga dia mengalami pendar4han yang teruk dan m4ti syahid.

Pelaku rampasan kuasa kej4m ini cuba memfitnah Abdülaziz Khan dengan dakwaan bahawa dia membvnuh diri. Namun, pemeriksaan pada tubuhnya menunjukkan bahawa kedua belah pergelangan tangannya telah dikel4r, satu sisi janggutnya telah dir0bek, giginya telah patah dan terdapat kesan l3bam besar di dadanya.

Untuk menyembunyikan kesan pergelvtan, Hüseyin Avni Pasha merobek langsir di stesen dan menutup jen4zah Sultan kecuali bahagian lengannya. Dia menyuruh doktor Marko Pasha, pengarah Sekolah Perubatan Tentera, untuk memeriksa pergelangan tangannya sahaja dan menulis keputusan laporan itu sebagai kes bvnuh diri.

Namun, Marko Pasha menolak.  Kemudian seorang doktor tentera lain, Kolonel Dr. Ömer Bey, dipanggil, tetapi ketika dia juga menolak untuk menandatangani laporan itu, pingatnya dilucutkan dari seragamnya pada saat itu juga sebelum dia diusir ke Libya.

J3nazah Sultan Abdülaziz dimakamkan dalam keadaan yang tergesa-gesa pada hari yang sama berhampiran makam Sultan Mahmud II di Divanyolu.

Sejarawan Turki, İsmail Hami Danişmend, dalam buku İzahlı Osmanlı Tarihi Kronolojisi sebanyak lima jilid (Kronologi Terperinci Sejarah Uthmaniyyah), menyenaraikan tiga puluh satu dalil yang membuktikan bahawa Sultan tidak membvnuh diri.

Doktor dari Kedutaan British pula mengatakan bahawa tidak ada sesiapa yang boleh memotong pergelangan tangan seseorang seperti itu, setelah melihat sendiri jenaz4h Sultan. Manakala kenyataan oleh Nazime Sultan, puteri Sultan Abdülaziz, tidak memberikan ruang untuk meragui apa sebenarnya yang berlaku:

“Segala dakwaan bahawa bapa saya membvnuh diri adalah bohong. Saya melihat dengan mata saya sendiri bahawa mereka membvnuh ayah saya.”

Tidak ada sesiapa yang mempercayai dakwaan palsu ini kerana salah seorang ahli gusti yang melakukan pembvnuhan itu telah membuat pengakuan atas jenayahnya setelah beberapa ketika:

“Fahri Bey meny3rang dari belakang dan memegang lengan [Sultan Abdülaziz].  Haji Mehmet dan Algeria Mustafa duduk di atas lututnya. Dan saya mengelar urat di lengan kirinya sedalam yang saya boleh dengan pisau lipat. Saya bahkan menusuk lengan kanannya di beberapa tempat dengan pisau..”

Sejarawan melaporkan bahawa sebelum rampasan kuasa, Midhat Pasha terus-menerus dipuji dan dijulang oleh media Eropah, terutamanya oleh akhbar-akhbar British.

Benar, semasa penggal pertamanya sebagai wazir agung sebelum rampasan kuasa, yang berlangsung selama lapan puluh hari, Midhat Pasha membenarkan Mesir dan Tunisia memohon pinjaman secara bebas, yang menyebabkan Mesir berada di bawah pemerintahan Inggeris dan Tunisia di bawah pemerintahan Perancis.

Ketika siasatan dilancarkan setelah ser4ngan berd4rah itu, Midhat Pasha yang ‘anglophile’ itu lari mencari perlindungan di pejabat Konsulat British, memandangkan dia tahu apa akibat yang akan dia perolehi.

Keadaan itu yang menyebabkan situasi ekonomi empayar merosot pada tahun 1876 lalu menyebabkan pakatan di antarq Midhat, wazir agung, dan menteri p3rang mengguling dan membvnuh Sultan Abdülaziz pada 30 Mei dan meletakkan anak saudaranya Murad V di atas takhta.

Selepas rampasan kuasa, dia dilantik kembali sebagai wazir agung dan dia mengadakan ‘Persidangan Konstantinopel’ (juga dikenali sebagai Persidangan Shipyard), bersama-sama dengan penyertaan pegawai British.

Persidangan ini merupakan tonggak penting kerana Midhat Pasha, yang dipimpin oleh negara dalam British, memutuskan untuk mengheret Uthmaniyyah ke kancah p3rang dengan Rusia, yang memainkan peranan besar dalam kejatuhan Empayar Uthmaniyyah.

Tidak lama setelah menaiki takhta, Sultan Murad V yang merupakan seorang anggota Freemason, didapati mengalami masalah mental yang teruk, sekaligus membatalkan kelayakannya untuk memerintah lalu menyebabkan dia diturunkan pada bulan Ogos, dan dia digantikan oleh adiknya Abdülhamid II.

Midhat sekali lagi menjadi wazir agung, dan atas desakannya, perlembagaan pertama kerajaan diluluskan pada 23 Disember, menjamin pelbagai kebebasan demokratik. Namun, pada bulan Februari berikutnya, dia dipecat dan diperintahkan untuk meninggalkan negara itu.

Dia dipanggil semula pada tahun berikutnya dan dilantik sebagai gabenor Smyrna. Pada bulan Mei 1881, sultan kembali memerintahkan penangkapannya, dan, walaupun dia melarikan diri dan berlindung di sebalik kekuatan Eropah, dia menyerah diri tidak lama kemudian.

Dalam perbicaraannya, dia didapati bersalah telah menyebabkan kem4tian Sultan Abdülaziz yang digulingkan dan Midhat dijatuhkan hvkuman m4ti. Melalui campur tangan British, hvkuman itu diganti dengan hvkuman p3njara seumur hidup. Midhat menghabiskan hari-hari terakhir hidupnya di Al-Ṭāʾif, di mana dia dipercayai mungkin dibvnuh.

Ketika Abdülhamid II menduduki takhta, baginda pernah memerintahkan kes siasatan terhadap kem4tian Sultan Abdülaziz dibuka semula.

RUJUKAN:


Sejujurnya, Aku Lebih Suka Kawi Berbanding Jawi

Kebelakangan ini, rancak perbualan mengenai tulisan Jawi melalui akaun Twitter aku. Ahli The Patriots juga tidak kurang dalam melontarkan pendapat masing-masing. Sebagai seorang peminat sistem tulisan, setiap tulisan ada kecirian masing-masing yang membuatkan tulisan itu indah. Namun, pendapat aku tentang Bahasa Melayu, aku lebih gemar jika ia ditulis dalam sistem tulisan Kawi atau keturunannya.

Bahasawan membahagikan Bahasa Melayu kepada empat zaman yang ketara: Bahasa Melayu Purba, Bahasa Melayu Kuno, Bahasa Melayu Klasik dan Bahasa Melayu Moden; serta beberapa zaman peralihan seperti Bahasa Melayu Pra-Klasik dan Bahasa Melayu Pra-Moden. Setiap zaman ini dicirikan dengan sistem tulisan serta pengaruh yang diterima dalam bahasa itu.

Bahasa Melayu Purba boleh dikatakan sebagai “Bahasa Melayu Asli”. Tiada rekod tulisan yang dijumpai maka berkemungkinan tinggi, Bahasa Melayu Purba digunakan secara lisan sahaja. Pada abad ke-7, Bahasa Melayu mendapat pengaruh daripada Sanskrit lalu menerima sistem tulisan Pallawa (Kawi adalah keturunan Pallawa) dan dikenali sebagai Bahasa Melayu Kuno. Melalui rekod Bahasa Melayu Kuno, terdapat lebih kurang 157 perkataan yang dikatakan berasal daripada Bahasa Melayu Purba. Abad ke-14 datang menyapa, Bahasa Melayu menerima pengaruh Arab-Parsi lalu menulis dalam Jawi. Bahasa Melayu Moden ialah Bahasa Melayu yang kita gunakan kini dalam tulisan Rumi setelah menerima pengaruh Barat pada abad ke-20.

Maka kenapa Kawi? Kenapa aku lebih suka Bahasa Melayu ditulis dalam Kawi serta keturunannya (seperti Rencong dan Lontara)? Untuk menjawab persoalan itu, kita seharusnya faham tentang sistem tulisan.

Ulasan Tulisan Jawi

Tulisan Jawi ialah sejenis sistem Abjad. Hal ini bermakna, tulisan ini tidak mengambil berat tentang sebutan vokal (seperti a, i, u). Bahasa Arab sangat sesuai menggunakan sistem ini kerana kata-kata akar Bahasa Arab bergantung kepada konsonan. Perkataan “Ulama” boleh dikenal pasti kata akarnya berkaitan dengan konsonan L/M (Ilmu) sepertimana “Akhbar” mempunyai kata akar Kh/B/R (Khabar). Namun, hal ini tidak sesuai dalam Bahasa Melayu.

Bahasa Melayu sangat berbeza dengan Bahasa Arab. Perkataan-perkataan Bahasa Melayu tidak bersandarkan konsonan, tetapi suku kata. Jika dieja K/R/T, adakah ia disebut “karat”, “kereta”, atau “kerat”? Malah, telah berlaku kekaburan dalam perkataan-perkataan seperti “pegar/pagar makan padi” dan agama/ugama. Untuk mengurangkan kekaburan ini, orang-orang terdahulu sudah menetapkan peraturan ejaan Jawi sepertimana yang telah ditulis oleh saudara Harith dalam Evolusi Tulisan Jawi di Malaysia.

Namun, masalahnya tidak terhenti di situ. Masalah utama Abjad Jawi ialah sistem trivokalnya (ا،ي،و = a, i, u) sedangkan Bahasa Melayu ada enam vokal (a, i, u, o, e, ə). Kaedah yang masih digunakan kini adalah untuk memuatkan dua vokal Bahasa Melayu (kecuali ə) ke dalam satu vokal Abjad Jawi (kecuali ا). Vokal ə dibiarkan kosong kecuali di awal perkataan seperti emak. Maknanya, setiap tulisan vokal ada dua kemungkinan sebutan!

Maknanya, semua perkataan dalam tulisan Jawi akan dieja dengan hanya a, i, dan u. “Roda” akan menjadi “Ruda”. “Rentetan” akan dieja “Rintitan”. Hal ini akan menimbulkan kekeliruan terutamanya apabila perkataan itu tidak pernah disebut oleh orang. Adakah “Kiluma” (katalah perkataan ini wujud) disebut “Keloma”, “Kiloma”, “Keluma”, atau “Kiluma”? Malah, dalam sistem pancavokal (a, i, u, e, o) yang digunakan dalam tulisan Rumi kini pun sudah menimbulkan kekaburan (ambiguity) dalam perkataan-perkataan seperti semak, sepak, dan geledah kerana tidak membezakan sebutan “e” dan  “ə”.

[Nota: Sebutan ə adalah seperti tulisan e dalam “emak”, “seperti”, dan “kemas”]

Ulasan Tulisan Kawi

Berbeza dengan Abjad Jawi, tulisan Kawi ialah sejenis Abugida. Sistem-sistem Abugida seperti Kawi, Pallawa, dan Rencong mementingkan suku kata bukan huruf. Tiada tulisan untuk konsonan ataupun vokal, yang ada hanyalah suku-suku kata “a”, “ka”, “me”, “ti”, “so” dan lain-lain. Sepertimana yang aku sebutkan, Bahasa Melayu ialah bahasa yang mementingkan suku kata bukan konsonan!

Suku-suku kata yang wujud dalam Abugida Kawi lebih dari cukup untuk memerihalkan enam vokal yang ada dalam Bahasa Melayu. Aku sendiri tak tahu bagaimana untuk menyebut kesemuanya. Maka tidak timbul kekaburan.

Dalam Bahasa Melayu Moden. Harus diingatkan, Bahasa Melayu Moden menerima pengaruh Barat dan Arab-Parsi akibat daripada zaman-zaman Bahasa Melayu yang terdahulu. Daftar bunyi Bahasa Melayu Kuno berbeza dengan daftar bunyi dalam Bahasa Melayu. Bunyi-bunyi yang dipinjamkan daripada Arab-Parsi seperti /f/, /kh/, /sy/ dan /z/ tidak terdapat dalam Bahasa Melayu Kuno. Bunyi yang paling hampir pun ialah /p/, /k/, /s/ dan /j/.

Walau bagaimanapun, boleh sahaja beberapa tulisan digubah agar mampu menampung bunyi-bunyi yang tidak mampu ditulis sebelumnya. Malah, nenek moyang kita pernah lakukan perkara ini dalam Jawi untuk bunyi-bunyi seperti /p/ ڤ, /c/ چ, /ng/  ڠ dan /ny/ ڽ. Maka, kita boleh membuat perkara yang sama untuk Abugida Kawi seketurunan, ataupun boleh sahaja kita menambah beberapa vokal baru untuk Jawi. Dua-dua boleh menyelesaikan masalah kekaburan yang aku sebutkan tadi.

Tulisan Rumi Lebih Baik

Meskipun begitu, jika dimasukkan Alphabet Rumi dalam perbandingan ini, sudah semestinya sistem Alphabet lebih baik berbanding sistem Abugida dan Abjad. Setiap bunyi boleh diwakili oleh gabungan konsonan dan vokal yang wujud dalam sistem Alphabet. Malah, Alphabet Bunyi Antarabangsa (International Phonetic Alphabet, IPA) juga menggunakan sistem Alphabet! Semua jenis bunyi yang boleh disebut oleh manusia telahpun wujud dalam IPA.

Hal ini bukan kebetulan. Sistem Alphabet adalah yang paling muda di antara tiga sistem ini. Yang paling tua di antara tiga ini ialah sistem Abjad. Malah, tulisan yang tertulis dalam Al-Quran kelihatan seperti Abugida dengan kewujudan baris atas, baris bawah dan baris depan untuk memudahkan pembacaan orang yang tidak fasih berbahasa Arab.

Meskipun begitu, sebagai peminat sistem tulisan, aku hanya berbicara dari segi sistem tulisan secara sendirinya dan mengabaikan aspek sosiobudaya dan sosiobahasa. Sudah tentu, sejarah sosiobahasa yang termaktub selama 700 tahun sejak pengenalannya di abad ke-14 sukar dipadam dari kebudayaan Melayu kini. Maka, memperkenalkan beberapa vokal baru dalam Abjad Jawi lebih sesuai untuk jiwa Melayu yang tidak terpadam.

Rujukan:

1) Noriah, Mohamed (1999) Sejarah Sosiolinguistik Bahasa Melayu Lama. Penerbit Universiti Sains Malaysia. ISBN 983-861-184-0

2) Harith Al-Bakkaniy (2018) Evolusi Tulisan Jawi di Malaysia. The Patriots, dipetik dari https://www.thepatriots.asia/evolusi-tulisan-jawi-di-malaysia/ (2 Julai 2018)

3) NativLang (2015) Thoth’s Pill – an Animated History of Writing [YouTube] dipetik dari https://www.youtube.com/watch?v=PdO3IP0Pro8 (2 Julai 2018)

4) Ager, S. (1998-2018) Kawi Alphabet. Omniglot. Dipetik dari https://www.omniglot.com/writing/kawi.htm (2 Julai 2018)


Minda Orang Akan Bertambah Tumpul Dengan Adanya ChatGPT

Agak risau juga tengok kemudahan teknologi zaman sekarang. Sebelum bercerita panjang, biar saya kongsi pengalaman 10 tahun kami sebagai penulis di The Patriots. Sebelum ini, kami berdepan dengan golongan yang hukum artikel berdasarkan tajuk. Mereka tidak baca langsung – terus tembak pada dasar tajuk semata-mata.

Kemudian datangnya Instagram dan TikTok. Makin mekar puak “panjang sangat admin, lukis boleh?” Ya. Benda ni sindir dan sinis semata-mata. Tapi makin kerap, kami makin nampak ramai sebenarnya susah nak faham apa yang mudah. Artikel tak cakap pun “manusia berevolusi dari beruk” tapi itu yang ditafsirkan.

Lagi teruk? Artikel dah cerita dalam bahasa mudah pasal sesuatu isu. Ada juga yang bertanya kenapa isu tu berlaku. Saban dekad, kami perasan ramai semakin terpinggir susah nak faham sesuatu isu. Guna kata ganti nama “baginda” pada Firaun pun marah semacam – padahal Firaun itu adalah darjat RAJA. Celah mana nak guna “beliau” atau “dia”?

Minda Ibaratkan Pisau

Ilmu ni luas. Saya tidak bongkak apabila saya berkata saya suka ilmu. Banyak ilmu saya tahu. Kalau suruh saya ulas pasal Perang Rusia-Ukraine off-the-cuff tanpa skrip, saya boleh buka daripada kisah sejak zaman Bohdan Khmelnytskiy sampai Holodomor sampai 2014 hingga 2023 ni. Tapi cuba suruh saya baca pasal ilmu Fizik yang rumit. Baca tiga kali sampai faham belum tentu boleh saya terangkan pada khalayak ramai… apatah lagi off-the-cuff.

Kenapa benda ni terjadi? Kerana saya kurang membaca pasal fizik dan setiap hari baca pasal geopolitik dan sosial. Kurang membaca. Jadi saya boleh relate apabila orang ramai susah nak faham sesuatu isu yang mudah. Kurang membaca. Apabila kurang membaca, minda kita tak cukup ampuh nak faham walaupun ilmu sudah disajikan.

Bahana ChatGPT Yang Menanti

Saya sempat menguji ChatGPT berkali-kali terutamanya tentang sejarah. Betapa saya terkejut kehebatan ChatGPT dalam menyediakan jawapan. Namun dalam masa sejam, saya nampak ChatGPT buat ralat besar. Saya bertanya pasal “Prague Castle skeleton”, ChatGPT merepek pasal benda lain. Sampai Ivan Borkovsky pun ChatGPT tak tahu wujud.

Sudah nama AI mesti ada keralatan, bukan? Tapi masalahnya, ramai bercakap benda yang sama. ChatGPT sebenarnya cenderung untuk berhalusinasi bagi jawapan merapu (The Guardian, 2022). Apabila ditanya “negara terbesar di Amerika Tengah selain Mexico, ChatGPT balas Guatemala (padahal Nicaragua).

Benda macam ni meningkatkan kecenderungan “disinformation” (Rachini, 2022). Namun saya tidak mahu berbicara panjang pasal ketepatan fakta. Saya rasa dalam masa beberapa tahun, benda ni akan dibaiki OpenAI. Itu yang membimbangkan. Apabila ChatGPT mencapai tahap kesempurnaan, seluruh dunia ibaratkan dapat “Advanced Google Search” yang ringkas, padat dan cepat.

Hasilnya? Lagilah orang kurang membaca. Kalau sumber TikTok menaikkan jumlah orang susah nak faham kerana kurang membaca, bagaimana pula dengan ChatGPT yang semuanya suap jer. Kita akan tahu apa yang kita nak tahu… tapi tahu segala benda di ‘persisiran’ dan ‘luar’.

Sekadar contoh. Perang Rusia-Ukraine terbahagi kepada tiga:

Semua ni kita takkan dapat melalui ChatGPT, apatah lagi Google Search. Tapi kalau kita baca buku sejarah dan jurnal sains sosial, baru kita dapat tahu the whole issue.

Ini baru pasal hal Ukraine. Kalau hal lain macam mana agaknya?

Benar, ChatGPT adalah teknologi yang takkan boleh dihalang. Jangan halang. Embrace it. Tapi wajib ada keinginan untuk dalami ilmu secara berdisiplin. Ini yang ramai takkan buat.

ChatGPT ni adalah contoh kebangkitan AI yang benar memudahkan kerja tapi mendatangkan risiko. Kalau korang nak tahu potensi manusia pada ambang zaman AI ni, jemput baca GENESIS II di https://bit.ly/3e1Er20

RUJUKAN:

The Guardian. (2022, Disember 8). The Guardian view on ChatGPT: an eerily good human impersonator.

Rachini, M. (2022, Disember 15). ChatGPT a ‘landmark event’ for AI, but what does it mean for the future of human labour and disinformation? CBC.


15 Spesis Paling Membawa M4ut Di Bumi

S3rangan oleh jerung sangat jarang berlaku. Pada tahun 2014, cuma tiga kem4tian sahaja yang melibatkan s3rangan oleh jerung di seluruh dunia. Pada tahun 2015, terdapat enam kem4tian secara puratanya.

S3rangan oleh serigala juga bukan hal yang biasanya berlaku di banyak tempat di seluruh dunia. World Wide Fund (WWF) mendapati dalam tempoh 50 tahun hingga 2002 di Eropah dan Amerika Utara, sangat sedikit s3rangan serigala yang berlaku. Namun, pernah beberapa ratus s3rangan pernah berlaku dalam tempoh dua dekad di sesetengah kawasan di India membawa purata kepada 10 s3rangan setahun di seluruh dunia.

Anggaran kem4tian akibat s3rangan oleh singa begitu pelbagai saban tahun. Pada tahun 2005, kajian mendapati sejak tahun 1990, singa pernah telah membvnuh seramai 563 orang di Tanzania sahaja, membawa kepada purata 22 kem4tian setahun. Ada juga kem4tian berlaku di luar Tanzania, tetapi sukar untuk mendapatkan jumlah yang konkrit secara global.

Gajah juga bertanggungjawab ke atas kem4tian tahunan. Artikel dari National Geographic pada tahun 2005 menyatakan 500 orang m4ti terbvnuh akibat dis3rang oleh gajah. Namun, lebih banyak gajah dibvnuh oleh manusia.

Sejak sekian lama, badak air telah pun menjadi haiwan paling membawa m4ut di Afrika. Badak air dikenali sebagai haiwan yang begitu agresif terhadap manusia.

Cacing pita bertanggungjawab ke atas jangkitan yang dikenali sebagai cysticerosis yang telah membvnuh sekitar 700 orang setahun.

Kini, buaya telah dianggap sebagai haiwan besar yang telah membvnuh paling ramai manusia di Afrika menurut Food and Agricultural Organization of the United Nations. Namun, jumlah yang konkrit agak sukar untuk dikumpulkan.

Cacing Ascaris membawa jangkitan yang dikenali sebagai aschariasis yang telah membvnuh sekitar 4,500 orang setahun menurut kajian pada tahun 2013. World Health Organization menyatakan jangkitan tersebut berlaku di usus kecil manusia dan penyakitnya lebih terkesan pada kanak-kanak berbanding dewasa.

Lalat tsetse menyebarkan penyakit yang dinamakan sebagai sakit tidur (sleeping sickness), sejenis jangkitan parasit yang pertamanya membawa kepada sakit kepala, demam, sakit sendiri dan gata-gatal. Kemudian, boleh membawa kepada masalah neuro. Dilaporkan sebanyak 10,000 kes dilaporkan setahun. Namun, jumlah ini mungkin akan turun.

Pepijat pembvnuh juga dipanggil sebagai pepijat cium telah bertanggungjawab membawa penyakit chagas yang telah membvnuh sekitar 12,000 orang setahun secara purata. Penyakit chagas ialah jangkitan parasit yang dihantar oleh pepijat melalui gigitan.

Siput air tawar membawa cacing parasit yang boleh menjangkiti manusia dengan penyakit yang dipanggil schistosomiasis. Penyakit ini boleh mengakibatkan sakit abdominal dan pendarahan pada najis dan urin – bergantung pada kawasan yang dijangkiti. Berjuta orang terkena jangkitan ini dan WHO menganggarkan sekitar 20,000 hingga 200,000 kem4tian setahun akibat schistosomiasis.

Anjing yang dijangkiti oleh virus anjing gila adalah salah satu haiwan yang paling membawa m4ut walaupun penyakitnya dapat dicegah melalui vaksin. Sekitar 35,000 kem4tian yang dikaitkan dengan penyakit anjing gila. Daripada kem4tian tersebut, 99% berpunca dari anjing menurut WHO.

Patukan ular telah membvnuh lebih daripada 100,000 orang setahun pada tahun 2015. Lebih teruk lagi, anti-venom juga agak kurang.

Menurut United Nations Office on Drugs and Crime, sebanyak 437,000 pembvnuhan telah berlaku pada tahun 2012 – menjadikan manusia merupakan haiwan kedua yang paling membawa m4ut.

Nyamuk betanggungjawab ke atas kem4tian yang melibatkan haiwan. Separuh kem4tian akibat malaria sendiri berpunca daripada nyamuk. Demam denggi telah menjadi kem4tian utama di dalam kalangan kanak-kanak di sesetengah negara Asia dan Amerika Latin.


Ubat Mujarab Yang Dicipta Ulama Dan Tabib Diraja Riau

Raja Ahmad Thabib bin Raja Hasan ialah ulama dan Tabib Diraja (Ketua Doktor Kerajaan) Riau. Beliau adalah cucu kepada Raja Ali Haji bin Raja Ahmad, ulama dan pemikir agung Alam Melayu.

Manakala datuk saudaranya iaitu Raja Daud bin Raja Ahmad juga pernah dilantik menjadi Tabib Diraja Riau. Raja Ahmad Thabib dilantik menjadi Tabib Diraja pada tahun 1901 M iaitu ketika beliau berusia 36 tahun.

Kepakaran Raja Ahmad Thabib dalam ilmu perubatan terbukti dari karyanya iaitu Risalah Rumah Ubat Raja Haji Ahmad. Beliau juga telah mencipta beberapa jenis ubat.

Antara yang masyhur ialah ubat yang dinamakan Syarbat Zanjabil. Ubat ini berupa cairan yang dibuat daripada bahan rempah ratus dan berbau agak harum.

Syarbat Zanjabil sangat masyhur ketika itu kerana kemujarabannya dalam mengubati beberapa penyakit seperti sakit jantung, sakit tulang, sakit kuning dan lain-lain.

Namanya kini diabadikan pada Rumah Sakit Umum Daerah (Hospital Daerah) Tanjung Pinang, Riau.

*Gambar : Bekas bangunan Gedung Tabib (hospital) milik Raja Daud bin Raja Ahmad (adik Raja Ali Haji dan datuk saudara Raja Ahmad Thabib) di Pulau Penyengat.


Misi Meneroka Planet Merah

Planet Marikh semenjak dahulu lagi menjadi inspirasi kepada karyawan untuk menghasilkan karya fiksyen sains berkenaan pendudukan koloni dan penjelajahan di planet merah itu. Antara yang terkenal ialah filem The Martian arahan Ridley Scott dan dibintangi Matt Damon itu merupakan adaptasi daripada novel karya Andy Weir’s. Mengisahkan tentang seorang angkasawan yang disilap sangka mati lalu ditinggalkan seorang diri di planet itu. Secara asasnya, cerita ini bermula tentang misi sekumpulan angkasawan yang mahu mengkaji tentang planet Marikh.

Itu adalah kisah fiksyen.

Namun tahukah anda, bahawa semenjak berzaman lamanya. Pelbagai agensi telah menjalankan projek untuk meneroka planet Marikh. Bahkan NASA percaya bahawa planet merah yang mempunyai ketumpatan jisim yang lebih kurang sama dengan bumi ini mempunyai potensi yang besar untuk dihuni oleh manusia.

Misi penerokaan planet Marikh kebiasaannya terbahagi kepada tiga jenis, iaitu lintas terbang (flyby), pengorbit (orbiter) dan lander/perayau (rover). Semasa permulaan zaman penerokaan planet Marikh, teknologi aeroangkasa masih tidak begitu maju dan hanya misi lintas terbang yang boleh dilakukan dengan objektif untuk mengambil seberapa banyak gambar yang mungkin. Dengan berkembangnya teknologi, misi penjelajahan telah pun berjaya meletakkan perayau di atas permukaan planet Marikh bagi mengkaji bentuk fizikalnya secara lebih mendalam.

Berikut merupakan sejarah ringkas misi penerokaan planet Marikh.

Tahun 1960.

Bekas Kesatuan Soviet memulakan perlumbaan ke Marikh dengan beberapa siri kapal angkasa Marikh. Antaranya, misi Mars 1 dapat menghantar beberapa data mengenai Marikh sebelum pengawal misi kehilangan hubungan dengannya beberapa bulan selepas pelancaran. Mars 2 sampai ke Marikh, namun perayaunya jatuh ke permukaan. Mars 3, 4, 5 dan 6 sebahagiannya berjaya ke Marikh, sementara lander Mars 7 mempunyai masalah pemisahan dan gagal sampai ke permukaan. Sepanjang tempoh 1960-an dan 1980-an, bekas Kesatuan Soviet dan Amerika Syarikat berlumba-lumba untuk menghantar misi ke Marikh.

Misi pertama Amerika untuk berjaya sampai ke Marikh ialah Mariner4 pada tahun 1964. Ia terbang ke planet ini dan membawa pulang imej pertama Marikh  dengan membayangkan ciri-ciri permukaan yang menarik. Misi Mariner mempunyai beberapa kejayaan, termasuk Mariner 6, 7 dan 9. Dua yang pertama ialah lintas terbang yang mengembalikan imej dan data.

Tahun 1970 an dan 1980 an.

Mariner 9 tiba semasa ribut debu melanda planet itu dan berjaya memasuki orbit. Selepas ribut berakhir, kapal angkasa itu mengembalikan 7,329 imej yang mendedahkan 85 peratus permukaan planet Marikh. Imej-imej tersebut mendedahkan ciri-ciri permukaan yang biasa terdapat di bumi seperti ranjang sungai, kawah, dataran banjir, kanyon (lembah dalam) dan ciri-ciri gunung berapi.

Pada tahun 1976, Amerika berjaya meletakkan dua lander Viking di permukaan Marikh dan dapat berhubung dengan bumi melalui pengorbit. Misi ini berjalan selama beberapa tahun dan membekalkan imej permukaan, data atmosfera dan pemetaan orbit. Selepas misi Viking selesai, terdapat misi selang selama beberapa tahun sehingga Soviet melancarkan dua Misi Phobos pada tahun 1988. Mereka hilang hubungan dengan Phobos 1, sementara Phobos 2 dapat memasuki orbit Marikh dan mengembalikan beberapa data sebelum pengendali kehilangan hubungan dengan kapal angkasa.

Tahun 1990-an

Nasib malang terus menimpa sehingga ke tahun 90-an dengan kehilangan Mars Observer NASA pada tahun 1993. Siasatan mencadangkan bahawa kebocoran bahan api mungkin menjadi punca kepada kegagalan misi tersebut. Mars 96 gagal dilancarkan pada tahun 1996, misi Nozomi Jepun tidak pernah memasuki orbit Marikh. Mars Climate Orbiter (NASA) terhempas ke permukaan Marikh pada September 1996, dan siasatan menunjukkan bahawa metrik- pengukuran Inggeris menimpa kapal angkasa. Tidak lama selepas itu, lander Polar NASA terhempas ke permukaan pada Disember 1999, sebahagiannya disebabkan oleh kegagalan peralatan.

Misi yang berjaya pada tahun 90-an termasuk NASA Mars Global Surveyor, yang menghabiskan hampir 10 tahun pemetaan dan pengimejan planet dari orbit. Diikuti dengan Misi Mars Pathfinder, yang pertama meletakkan perayaunya di atas planet itu. Ia berlangsung selama tiga bulan dan merupakan misi pertama untuk menggali ke dalam batu dalam usaha untuk menentukan mineralogi planet itu.

Abad 21

Dalam dua dekad pertama abad ke-21, agensi-agensi angkasa mencapai lebih banyak kejayaan dalam misi mereka. Mars Odyssey NASA, Agensi Angkasa Eropah, Mars Express mengetuai perjalanan ke Marikh dan masih beroperasi. Perayau Eksplorasi Marikh A dan B, juga dikenali sebagai Spirit dan Opportunity menetap di permukaan Marikh pada tahun 2004 dan segera mencari bukti air di planet Marikh. Spirit bertahan sekitar tujuh tahun manakala Opportunity masih beroperasi. Kedua-dua perayau ini membuat penemuan penting mengenai permukaan Marikh dan kewujudan air pada masa lalu.

Pengorbit Reconnaissance yang dilancarkan pada tahun 2005 sentiasa memetakan dan menggambarkan planet Marikh pada resolusi yang tinggi. Ia bersama dengan pengorbit lain menyediakan pautan radio yang berguna untuk dikembalikan ke bumi. Mars Phoenix mendarat di Marikh dan menghabiskan beberapa bulan pengkatalogan keadaan berhampiran kutub utara Marikh.

Rusia, Cina dan British mendapat nasib malang dengan kapal angkasa mereka pada tahun 2003 dan 2011. Perayau Beagle berjaya memasuki Marikh, tetapi gagal semasa pendaratan. Misi Fobos-Grunt dan Yinghuo-1 jatuh ke bumi selepas kegagalan pelancaran.

Dalam tahun kebelakangan ini, perayau Curiosity Mars Amerika telah membawa kejayaan besar dengan membawa pulang imej dari permukaan serta mineralogy terperinci mengengai batu-batu di mana ia mendarat. Ia terus meneroka dan sedang menuju ke arah beberapa bukit berhampiran kawasan pendaratannya.

Dua misi yang paling baru tiba di Marikh pada September 2014 ialah Indian Space Research Organization’s Mars Orbiter Mission (MOM) dan misi MAVEN. MOM adalah bukti misi konsep yang memulangkan imej planet dan data tentang atmosfera. MAVEN ialah satelit kajian atmosfera yang bertujuan untuk memahami bagaimana planet ini kehilangan atmosferanya dan bagaimana ia kehilangan air pada masa lalu.

Misi pengorbit ExoMars Trace Gas merupakan misi kerjasama antara ESA dan Roscosmos bagi meletakkan satu pengorbit dan juga satu lander di permukaan planet Marikh. Misi ini adalah bertujuan untuk mengenalpasti ciri-ciri gas di planet Marikg. Dilancarkan pada 14 Mac 2016, pengorbit telah berjaya memasuki orbit planet Marikh pada 19 Oktober 2016. Manakala lander telah terhempas di permukaan Marikh pada tarikh yang sama kerana kesilapan kiraan altitude.

Pada masa akan datang, pelbagai kerjasama daripada pelbagai pihak akan dijalankan bagi meneruskan misi penerokaan ke planet Marikh. Menurut NASA, satu lagi landernya yang diberi nama InSight akan berlepas ke Marikh pada Mei 2018.

Sekiranya suatu hari nanti Marikh diyakini mampu menampung kehidupan di atasnya, adakah anda mahu untuk berhijrah ke sana?

Rujukan:


Memahami Muqaddimah Dari Kaca Mata Ibn Khaldun

“Setiap kerajaan dan tamadun di dunia akan bangkit dan jatuh, bila perpaduan dalam ummah jadi longgar,” – Ibnu Khaldun

Dalam beberapa hari ni, aku cuba membaca falsafah dari Zaman Keemasan Islam, dan aku mulakan dengan buku Ibnu Khaldun, yang berjudul Al-Muqadimmah.

Aku tertarik dengan buku ni selepas aku membaca buku Fates of Empire, oleh Sir John Glubb, yang kata dia mendapat inspirasi menulis buku ini dari buku Ibnu Khaldun.
Jadi kalau orang kafir pun mengambil buku ni dengan serius, takkan aku yang Islam ni tak baca buku ni kan?

Dalam buku ini, aku tertarik sebab banyak ilmu sosiologi dan ekonomi yang ditulis oleh Ibnu Khaldun, yang sebenarnya lagi awal dah dicakap berbanding ahli falsafah Eropah macam Immanuel Kant, John Keynes atau Sir John Glubbs.

Basically dia bercerita tentang jatuh bangun setiap ketamadunan dan empayar. Dia dilahirkan di Tunis, pada 1332, 74 tahun selepas Empayar Khalifah Abbasiyyah dijatuhkan tentera Mongol.

Kesannya adalah perpecahan antara negara-negara kecil Muslim, seperti Mamluk, Seljuk, dan Fatimid.

Keluarganya mati akibat wabak, jadi hidupnya mengembara bersama para ilmuwan sehingga dia menjadi pembesar di Cordoba.

Dalam tulisannya, ibnu Khaldun ada bercakap tentang assabiyah atau dalam konteks sekarang, nasionalisme. Menurut dia, “tidak ada kuasa manusia yang wujud tanpa assabiyah”.

Apa yang aku dengar pasal assabiyah selama ni adalah dalam konotasi negatif, macam assabiyah ni macam satu form of racism atau tribalism lah.

Aku selalu dengar “jangan kita jadi assabiyah”, tapi aku selalu terima ayat tu, tanpa faham apa itu assabiyah.

Menurut Ibnu Khaldun, assabiyah ini adalah essence kepada sesebuah ketamadunan itu, bermakna, sesuatu puak itu yang berkongsi identiti, sama ada bahasa, budaya, agama atau berkongsi spektrum pemikiran yang sama.

Contohnya macam kaum Latin yang mengasaskan perkampungan di tebing sungai Tiber, yang dipanggil Roma, yang berkembang dan lama-lama menjadi tamadun yang menguasai seluruh Laut Mediterranean.

Atau bila pelarian perang Melaka-Portugis mendirikan perkampungan di tebing Sungai Johor, yang mendirikan Empayar Johor dan kembali menguasai semula perairan di Selat Melaka walaupun kehilangan Melaka.

Semua berasal dari satu kumpulan yang kecil, yang kemudian semakin besar dan meluas.
Dalam tulisan lama aku pasal jatuh bangun ketamadunan, Sir John Glubbs kata ada lapan peringkat empayar. Tapi dalam Ibnu Khaldun, dia kata ada tiga. Mungkin versi Ibnu Khaldun lebih simplified dan tidak sedetail Sir John Glubbs ni.

Menurut Ibnu Khaldun, terdapat tiga jenis generasi iaitu generasi pertama, ialah generasi terawal yang mendirikan tempat tu, yang ada hubungan assabiyah yang rapat.

Generasi ini samalah dengan generasi yang dipanggil The Age of Pioneers dalam buku Sir John Glubbs tu. Generasi ini biasanya mempunyai musuh dari luar (external threat), dan mereka bersatu padu menentang melawan musuh luar ini.

Generasi kedua pula ialah generasi yang sudah mewah, yang sudah menjadi kaya, tapi masih mempunyai hubungan yang rapat dengan generasi pertama (Pioneers) ni. Pada masa ini, bila dah jadi terlalu kuat, musuh bukan datang dari luar, tapi dari dalam.

Generasi yang kedua ni dalam buku Sir John Glubbs ni dipanggil The Golden Age, atau generasi di kemuncak empayar. Pada masa ini bila dah jadi terlalu kuat dan takde pesaing dengan tamadun lain, mereka mula berlawan sesama sendiri.

Generasi ketiga pula, menurut ibnu Khaldun adalah generasi yang dah melupakan langsung jatidiri, lalu menjadi lemah akibat perpecahan dalaman yang semakin serius, disamping bila dah jadi terlampau senang sampai lupa dah perjuangan generasi pertama.

Dan perpecahan ini akan menyebabkan tamadun itu mula jatuh dan pada akhirnya dijajah orang lain, sebelum nanti akan bangkit melawan semula seperti generasi pertama.


Apa Agaknya Rasa Daging Penguin Kan?

Sebut saja penguin, kita membayangkan imej haiwan tersebut bersama kelompoknya di kawasan Artik dan Antartika yang comel. Tetapi bagi pengembara dan peneroka benua Antartika pada abad ke-19 dan awal abad ke-20, haiwan tersebut dianggap menu istimewa kepada yang terdesak.

Bagi yang ingin mengetahui rasa haiwan ini, tanya sajalah pakar bedah kapal Belgica, Dr Frederick A. Cook semasa menyertai ekspedisi Belgica yang diketuai Adrien de Garlache pada tahun 1897. Dalam catatannya, dia menulis, “Jika anda dapat membayangkan seketul daging, ikan kod yang harum dan bahagian belakang itik yang dipanggang dimasak bersama dalam satu periuk, dengan darah dan minyak ikan kod sebagai sos, maka itulah rasa penguin.”

Tetapi bagi pengembara Antartika, daging haiwan saja dilihat cara terbaik menepis ancaman penyakit skurvi. Daging segar sama ada dimasak atau dimakan mentah mengandungi pelbagai khasiat nutrien terutama vitamin C. Jika seseorang mengalami kekurangan vitamin C, dia akan mengalami pelbagai masalah seperti skurvi, sakit sendi atau luka bernanah.

Namun, pendedahan maklumat ini masih gagal menyelamatkan ramai orang yang m4ti akibat skurvi termasuk Cook sendiri. Suka atau tidak, daging segar harus didapati demi menjamin kelangsungan hidup dan daging segar paling mudah didapati ialah daging penguin.

Bila melihat kelibat kem manusia dan unggun api, sudah pasti penguin akan meninjau apa yang berlaku. Keadaan ini membolehkan mereka menangkapnya bukan saja sebagai sajian mereka tetapi juga sebagai makanan untuk anjing penarik luncur salji dan sebagai bahan api.

Salah satu cara terkenal yang digunakan mereka untuk menangkap penguin ialah mengumpan mereka dengan muzik. Sesetengah peneroka Antartika mendedahkan penguin amat tertarik dengan bunyi muzik yang merdu kadangkala menunggu sehingga muzik tersebut tamat sebelum pulang ke sarang mereka. Justeru, mereka memastikan muzik dimainkan cukup lama sebelum ia ditangkap dan dijadkan bahan hidangan.

Namun, penguin bukan saja diburu sebagai makanan. Dalam sesetengah ekspedisi, ada pengembara sanggup mengutip ribuan telur dari sarang penguin sebagai sumber nutrien tambahan seperti dilakukan kumpulan pengembara Perancis, Jean-Baptiste Charcot. Menurut catatan, mereka mengutip 8,000 telur dari sarang penguin sehingga mengundang kekesalan dalam diri Charcot.

Tetapi jika ada berangan nak makan daging penguin, lupakanlah. Hari ini, penguin merupakan antara spesies hidupan yang dilindungi berdasarkan Sistem Perjanjian Antartika. Namun bagi saintis dan penyelidik yang berpangkalan di Antartika, mereka beruntung kerana mempunyai akses kepada rumah hijau dan sayur-sayuran segar sekaligus mengelakkan mereka mengalami nasib sama seperti peneroka Antartika terdahulu.

RUJUKAN:

Zhang, Sarah. (2012). Hearty Penguin Steaks: the Old-School Explorers’ Salve for Scurvy. Discover Magazine. https://www.discovermagazine.com/health/hearty-penguin-steaks-the-old-school-explorers-salve-for-scurvy


Bila Spesis Sajad Jadi Maharaja Rom

Rasa seram sejuk pula nak bahas artikel kali ini.

Tak, ini bukan clickbait. Ini memang sejarah nyata yang sudah terakam di dalam sejarah empayar Rom dahulu.

Kita semua sudah tahu latarbelakang empayar ini dan ia pernah terakam di dalam kitab suci al-Quran, surah ar-Rum yang mana mengisahkan pert3mpuran panjang diantara empayar Rom dan empayar Parsi.

Kemenangan empayar Rom disambut gembira oleh umat Islam pada waktu tersebut kerana diantara Rom dan Parsi, Rom lebih mempunyai hubungan agama Samawi (Yahudi, Nasrani dan Islam).

Baik, di dalam artikel kali ini, tidak panjang dan tidak ringkas hanya sesederhana mungkin, kita akan menelurusi sejarah hidup seorang kaisar muda yang pernah menyarung mahkota empayar Rom dan tempoh pemerintahannya hanyalah singkat sahaja.

Dalam subjek sejarah dibawah tajuk Rom, empayar ini dibahagikan kepada tiga fasa pemerintahan iaitu The Period of Kings (625 SM-510 SM), Republican Rome (510 SM-31 SM) dan Imperial Rome (31 SM-476 M). Fasa yang akan kita kunjungi adalah fasa Imperial Rome.

Nama tokoh yang akan kita bahaskan ini panjang iaitu, Elagabalus Marcus Aurelius Antoninus Augustus. Tapi nama pendeknya Elagabalus sahaja. Seksa betul ibu bapa dulu bagi nama pada anak.

Adapun, nama ayahnya adalah Sextus Varius Marcellus dan nama ibunya pula, Julia Soemis. Elagabalus dilahirkan pada tahun 204 M di Emesa, Syria.

Di sini, Elagabalus diiktiraf sebagai pendeta tertinggi Kuil Matahari yang melayani dewi sembahan masyarakat Syria, Dewi Elagabal (Baal).

Jadi kita akan tahu, dari mana nama Elagabalus dipetik. Dari kecil, Elagabalus sangat setia menyembah Dewi Elagabal.

Waktu pun berlalu, Elagabalus tumbuh besar menjadi seorang pemuda. Pada sekitar tahun 217 M, Kaisar Caracalla dibvnuh dalam sebuah komplotan diantara para pengawalnya yang diketuai oleh Marcus Opellius Marcinus dan kudeta ini berubah tangan dari susur galur bangsawan ke susur galur pengawal Preatorian.

Marcus melantik dirinya sebagai kaisar setelah kem4tian Caracalla. Peristiwa ini menyebabkan keturunan Caracalla berdendam dengan Kaisar Marcus.

Suatu konspirasi dijalankan oleh keturunan Caracalla iaitu Julia Soemis, Julia Mamaea dan Julia Maesa (nenek Elagabalus) untuk merampas kembali takhta kekaisaran.

Mereka menyusun agenda dan mula melancarkan pelbagai strategi seperti menyebarkan khabar angin bahawasanya Elagabalus merupakan anak luar nikah Kaisar Caracalla dan beliau layak mewarisi takhta, meminta sokongan daripada ketua Third Legion, Comazon dan memperolehi simpati daripada ketua Second Legion.

Pada tanggal 16 Mei 218 M, jeneral Third Legion, Comazon dengan rasminya mengangkat Elagabus sebagai kaisar sah Rom. Kaisar Elagabalus menjadi kaisar pada umur 14 tahun.

Berita perlantikan kaisar baharu dari keluarga Caracalla menyebabkan Kaisar Marcus berasa dirinya terancam dan baginda memimpin sebuah angkatan p3rang untuk menghapuskan keluarga Caracalla.

Pada tanggal 8 Jun 218 M, sebuah pert3mpuran berlaku diantara kedua buah kuasa untuk mempertahankan kaisar mereka masing-masing di Antioch. Pasukan pimpinan Kaisar Marcus dikalahkan lalu baginda bersama saki-baki tenteranya melarikan diri ke Cappadocia.

Pasukan Elagabalus menang dalam Pert3mpuran Antioch dan mengejar pasukan Marcus sehingga ke sana. Di Cappadocia, pasukan Kaisar Marcus dikepung lalu baginda diminta menyerahkan diri kepada pasukan Elagabalus.

Kaisar Marcus bersama anaknya yang baru berumur 9 tahun dihukum bunvh. Dengan kemenangan pasukan Elagabalus dalam awal pemerintahannya, menunjukkan bagaimana potensi dan kelayakan Elagabalus menyandang jawatan kaisar.

ELAGABALUS: DARI PEMIMPIN MENJADI PEMUSNAH.

Pada musim luruh tahun 219 M, pasukan Elagabalus tiba di ibukota Rom dan para ahli senat mengiktiraf kekaisaran Elagabalus. Mereka berharap dengan kepimpinan kaisar muda baharu ini dapat mengeluarkan empayar Rom daripada segala konflik yang berlaku pada zaman Kaisar Caracalla dan Kaisar Marcus.

Tetapi apa yang diharapkan, sebaliknya berlaku. Pemerintahan Kaisar Elagabalus dilihat sebagai seorang anak muda yang tidak layak dijadikan pemimpin. Baginda mula menunjukkan perangai pelik-pelik sehinggakan terjadinya pemberontakan di kalangan tentera dan rakyat, diantaranya:

1. Menggantikan penyembahan dewa sembahan utama kota Rom, Dewa Jupiter kepada Dewi Elagabal. Penukaran ini membuatkan adanya penentangan di kalangan bangsawan dan rakyat.

Baginda juga membangunkan sebuah kuil khas untuk menyembah Dewi Elagabal di bukit Palatine. Kaisar Elagalabus memaksa para ahli senat untuk melihatnya melakukan tarian di dalam kuil tersebut. Yang pasti, bukan tarian tiang ataupun dangdut poco-poco.

2. Berkahwin dengan perempuan dari kalangan bangsawan. Elagabalus mempunyai tiga orang isteri iaitu, Julia Paula, Annia Faustinia dan Aquilia Severa.

Tetapi kesemua isterinya diceraikan lalu baginda berkahwin dengan seorang hamba lelaki bernama Hierocles. Baginda juga melantik skandal lelakinya bernama Aurelius Zoticus ke dalam pentadbiran istana. Cinta itu buta.

3. Nilai mata wang Rom menurunkan dan nilai perak dikurangkan sebanyak 10%. Memberi impak buruk kepada ekonomi empayar Rom.

4. Baginda sering dilihat berjalan-jalan berpakaian wanita di istana dan pada malam hari di sekitar kota Rom. Betapa zuhudnya sang kaisar, di siang hari menjadi pemimpin, di malam hari menjadi rakyat marhean.

Cassius Dio, seorang sejawaran Rom mencatatkan bagaimana reaksi Kaisar Elagabalus apabila dipanggil sebagai tuan di dalam karya Roman History:

Aurelius addressed him [sic] with the usual salutation: “My Lord Emperor, Hail !”. He bent his neck so as to assume a ravishing feminine pose, and turning his eyes upon him with a melting gaze, answered without any hesitation: “Call me not Lord, for I am a Lady”.

5. Menawarkan hadian ganjaran yang lumayan kepada sesiapa yang mampu menukarkan alat kemaluannya daripada lelaki kepada kemaluan perempuan. Ah sudah, dia ingat menukar kemaluan itu main cabut dan pasang ke?

6. Tidak menghadiri pertemuan penting negara dan hanya menghantar wakilnya ke pertemuan tersebut. Baginda hanya sibuk berpesta dan melakukan hubungan seks.

Kalau dah sampai tahap mengabaikan tugas sebagai seorang pemimpin, adakah rakyat dan tentera masih akan menyokong kekaisarannya?

Tanggungjawab baginda untuk memimpin empayar dilihat sebagai sebuah kegagalan. Sebuah rancangan untuk menggulingkan Kaisar Elagabalus bermula ketika neneknya sendiri dan komando Camazon merancang untuk melantik sepupu Elagabalus, Bassianus Alexanus yang pada waktu itu berumur 13 tahun sebagai pewaris kaisar.

Perlantikan Alexanus sebagai pewaris kaisar dilihat Elagabalus sebagai ancaman kepadanya. Pada waktu ini, keluarga Caracalla berpecah kepada dua iaitu Kaisar Elagabalus dan ibunya, Julia Soemis memusuhi Alexanus, Julia Maesa dan Julia Mamaea.

Pada tanggal 11 Mac 222 M, baginda mengeluarkan titah kepada Camazon untuk membunvh Alexander. Tetapi Camazon yang menaikkan Elagabalus sebagai kaisar dahulu, menolak perintah ini dan merancang untuk membvnuh Kaisar Elagabalus.

Pada tanggal 13 Mac 222 M, ketika Kaisar Elagabalus bersama ibunya sedang berada di dalam sebuah kem, mereka diserang hendap oleh Camazon lalu dibvnuh dengan kejam. Kaisar Elagabalus dibunvh ketika berumur 18 tahun.

May4t kedua orang beranak tersebut dip3nggal kepalanya, dib0gelkan lalu diusung sekeliling jalan kota Rom dan akhirnya may4t mereka dilempar tanpa pengkebumian terhormat ke dalam sungai Tiber.

Berakhirlah legasi bapuk Kaisar Elagabalus yang hanya bertahan selama 4 tahun sahaja.

Berita kem4ngkatan Kaisar Elagabalus disambut gembira oleh ahli senat. Tanpa berbasa-basi mereka terus melantik Alexanus sebagi kaisar seterusnya untuk mentadbir empayar Rom.

Para ahli senat juga melarang rakyat untuk meratapi atau bersedih di atas kem4tian Kaisar Elagabalus sebaliknya meraikan.

Empayar Rom yang terkenal dengan pelbagai kejahatan pun membenci dan tidak mahu mengangkat darjat bapuk.

Mengapa kita melakukan sebaliknya dengan mengangkat golongan tersebut ke dalam kedudukan yang dipandang tinggi dan mulia sehingga ada dikalangan mereka yang melanggar aturan agama masih dilindungi?

Entahlah nyah..

RUJUKAN:

1. Elagabalus, Ancient History Encyclopedia oleh Donald L. Wasson.

2. History’s Nutcases: Emperor Elagabalus oleh Elizabeth Lundin.

3. Who’s who in Gay and Lesbian History: From Antiquity to World W4r II oleh Robert Aldrich dan Garry Wotherspoon.